نووچە نێت | ڕاستگۆیی بێ لایەنی| ئەنجوومەنى وەزیران چەند بڕیارێکى نوێ دەردەکات\nئەنجوومەنى وەزیران چەند بڕیارێکى نوێ دەردەکات\nJune 2022 22 - 21:26:39\nئەنجومەنى وەزیرانى هەرێمى کوردستان، لە کۆبوونەوەى هەفتانەى خۆیدا، بڕیاریدا درێژە بە بڕیارى "تایبەت بە هەڵگرتنی ڕەسمی گومرگی لە سەر بەرهەم و پێداویستییە خۆراکییە سەرەکییەکان" بدرێت بۆ بە ئاسانکاریی بۆ دابینکردنی پێداویستییە خۆراکییە سەرەکییەکان.\nئەمڕۆ چوارشەممە (22/حوزەیران/2022) ئەنجوومەنى هەرێمى کوردستان بە سەرپەرشتی مەسرور بارزانی سەرۆکی ئەنجومەنی وەزیران و ئامادەبوونی قوباد تاڵەبانی جێگری سەرۆکی ئەنجومەن، ئەنجومەنی وەزیرانی هەرێمی کوردستان کۆبووەوە.\nحکومەتى هەرێمى کوردستان لە ڕاگەیێندراوێکدا سەبارەت بەو بابەتانەى ئەمڕۆ گفتوگۆى لەبارەوە کرا دەڵێت، "سەرۆک وەزیران ئاماژەی بە دیدارەکەی لە گەڵ دەزگاکانی ڕاگەیاندنی کوردستان دا و لەمبارەیەوە وەزارەت و بەرپرسانی حکومەتی ڕاسپارد، هاوکاری زیاتری دەزگاکانی ڕاگەیاندن بکەن و ئاسانکاری پێویستیان پێشکەش بکەن و زیاتر زانیاری و ڕوونکردنەوە دەربارەی کار وچالاکییەکانی حکومەت بە دەزگاکانی ڕاگەیاندن و ڕای گشتی کوردستان بگەیەنن، ئەمەش بەشێکە لە کارنامەی حکومەت لە ڕووی شەفافیەت و ئاگادارکردنەوەی ڕای گشتی."\nلە کۆبوونەوەکەدا قوباد تاڵەبانی جێگری سەرۆکی ئەنجومەنی وەزیران، پشتگیری لە وتەکانی سەرۆکی ئەنجومەنی وەزیران کردوو و هەروەها، "پێشنیاری کاراکردنی یاسای مافی دەسکەوتنی زانیاری لە هەرێمی کوردستان ژمارە 11 ساڵی 2013 کرد، ئەویش لە ڕێگەی دەرکردنی ڕێنمایی ئاسانکاریی جێبەجێکردنی یاساکە لە لایەن ئەنجومەنی وەزیرانەوە، بۆ ئەوەی بە شێوەیەکی سیستماتیک، بابەتی پێدانی زانیاریی دروست، بە ڕۆژنامەنووسان و هاووڵاتییان ڕێک بخرێتەوە."\nبەپێى ڕاگەیێندراوەکەى حکومەتى هەرێم، "لە بڕگەی یەکەمی کۆبوونەوەکەدا، سامان بەرزنجی وەزیری تەندروستی ڕاپۆرتێکی بەرفراوانی دەربارەی ڕێکارەکانی وەزارەتی تەندروستی و وەزارەتە پەیوەندیدارەکان بۆ ڕێگریکردن لە تەشەنەکردنی نەخۆشیەکانی سکچوونی توند و پەتای کۆلێرا وکۆنتڕۆڵکردنیان خستەڕوو کە تیایدا بە ئامار و شیکاری، هۆکارەکانی سەرهەڵدانی پەتاکە و ئامادەکاریی و ڕێکار و وەڵامدانەوەی وەزارەتەکەی خستەڕوو."\nهەر سەبارەت بە بڵابوونەوەى پەتاى کۆلێرا، ئەوەش لە ڕاگەیێندراوەکەدا هاتووە، "ئەنجومەنی وەزیران، سەرەڕای سوپاس و دەستخۆشی لە وەزارەتی تەندروستی بۆ کار و پێشکەشکردنی خزمەتگوزارییەکان بۆ بەرەنگاربوونەوەی ئەم پەتایە، پێشنیارەکانی ڕاپۆرتەکەی وەزیری تەندروستی پەسەند کرد و وەزارەت و لایەنە پەیوەندیدارەکانی ڕاسپارد بۆ بەردەوامبوون لە سەر ڕێکارەکانی ڕێگەگرتن لە تەشەنەکردنی ئەم پەتایە و چارەسەرکردنی سەرچاوە و هۆکاری نەخۆشیەکە، بە تایبەتی پاكکردنەوەی سەرچاوەکانی ئاو و هوشیارکردنەوەی هاووڵاتییان لەمبارەیەوە."\nدەربارەى کێشەى سووتەمەنى و چارەسەرکردنى، "سەرۆک وەزیران وێڕای دەستخۆشی لە وەزارەتی سامانە سروشتییەکان بۆ کارکردنیان بۆ دابەزاندن و کۆنترۆڵکردنی نرخی سووتەمەنی و پاراستنی کوالێتییەکەی و ڕاشیسپاردن کە بەردەوامبن لە سەر ئەو ڕێکارانە بۆ زیادکردنی بەرهەمهێنانی ناوخۆ و کۆنترۆلکردنی نرخی سووتەمەنی."\nلە بەشێکى ترى ڕاگەیێندراوەکەى حکومەتى هەرێمدا هاتووە، "بڕگەی دووەمی کۆبوونەوەکە، بریتی بوو لە گرنگترین کار و پڕۆژەکانی چاکسازی کە لە لایەن وەزارەتەکانی کابینەی نۆیەم لە سەرەتای دەستبەکاربوونیان ئەنجامدراون لە چوارچێوەی هێڵە گشتیەکانی بەرنامەی کاری کابینەکە و یاسای چاکسازیی ژمارە 2 ساڵی 2020 کە لە لایەن وەزیرەکانەوە خرایە بەردەم ئەنجومەنی وەزیران و دواتریش بۆ ڕای گشتی بڵاودەکرێتەوە، ئەنجومەنی وەزیران، جەختی کردەوە لە بەردەوامبوون لەسەر پلان و بەرنامەی چاکسازیی کابینەکە کە بەشێکی گرنگ و سەرەکی بەرنامەی کاری کابینەکەیە."\nهەروەها لە کۆبوونەوەکەدا گفتوگۆکرا لەبارەى درێژکردنەوەى بڕیاری پێشووی ئەنجومەنی وەزیران ژمارە 140 و داڕشتنەوەی بڕیاری ژمارە 145 تایبەت بە ئاسانکاریی بۆ دابینکردنی پێداویستییە خۆراکییە سەرەکییەکان، تاکو بارگرانی نەبوونی بەرهەمە خۆراکیەکان یان گرانبوونیان لە سەر هاووڵاتییان دروست نەبێت، سەرۆکى ئەنجوومەنى وەزیران لایەنە پەیوەندارەکانى ڕاسپارد، "ئەویش بە بەردەوامبوونی هەڵگرتنی ڕەسمی گومرگی لە سەر بەرهەم و پێداویستییە خۆراکییە سەرەکییەکان تا 2022/9/30 وەک ( ئارد ، برنج ، زەیتی خواردن، و ڕۆنی بەستووی ڕووەکی وئاژەڵیی ، چای ڕەش ، شەکر ، پاقلەمەنی وشک ( نۆک، نیسك، پاقلە، لۆبیا، فاسۆلیاو ماش) ، شیری منداڵان بە هەموو جۆرەکانییەوە. هەروەها ئاسانکاریی هاوردەکردنی ئاژەڵ بۆ دابینکردنی گۆشتی سوور لە ڕێگای هەڵپەساردنی مەرجی بەدەستهێنانی مۆڵەتی هاوردەکردنی ئاژەڵ بۆ گۆشتی سوور تا 2022/10/17 بە ڕەچاوکردنی ڕێکار و ڕێنماییە تەندروستییەکان و پاراستن و پشتیوانی بەرهەمی ناوخۆیی و دۆخی کەمی لەوەڕگاکان وکەمی ئالیک و تیمەکانی چاودێریی بازاڕ و لیژنەکانی قایمقامیەت و ئاسایشی بازرگانی بەردەوام بن لە چاودێریکردنی بازاڕ و ڕێگرتن لە خراپ سوود وەرگرتن لەم ئاسانکاریانە و بەرزکردنەوەی نرخەکان."\nهاوكات لە کۆبوونەوەکەدا حکومەتى هەرێم جەختى لە پایەندبوونى خۆى کردەوە لەسەر"جێبەجێکردنی یاسای پاراستنی مافی پێکهاتەکان لە هەرێمی کوردستان ژمارە 5 ساڵی 2015 کردەوە و بڕیاردرا بە ڕاسپاردنی وەزارەتی داد، بە هاوکاری و هەماهەنگیی لەگەڵ وەزارەتی ئەوقاف وکاروباری ئایینی و وەزیری هەرێم بۆ کاروباری پێکهاتەکان و سەرۆکی یەکە کارگێڕیەکان، بۆ دەرکردنی ڕێنمایی پێویست بۆ ئاسانکاریی جێبەجێکردنی یاساکە، لە پێناوی پاراستن و پارێزگاریکردنی ئەو ناوچانەی پێکهاتە جیاکانی هەرێمی کوردستان تێێدا جێگیربوون وڕێگەگرتن لە هەر ڕەفتار وسیاسەتێکی نەرێنی کە ببێتە هۆی گۆڕینی بارودۆخی ڕەسەنی ئەو ناوچانە یان گۆڕینی دیمۆگرافیان."\nدەشڵێت، "لە بڕگەی کۆتاییدا، ئامانج ڕەحیم سکرتێری ئەنجومەنی وەزیران، ڕاپۆرتێکی خستەڕوو سەبارەت بە پێویستی و گرنگی بەردەوامبوونی پرۆسەی وردبینی و پێداچوونەوەی سەرجەم قۆناغەکانی پرۆسەکانی نەوت وگاز لە هەرێمی کوردستان و برەودان بە شەفافیەت لە ڕێگای بەردەوامی خستنەبەردەستی ڕاپۆرتەکانی تایبەت بە زانیاری وژمارەکانی بەرهەمهێنان و هەناردەکردن و فرۆشتن و خەرجیی و داهاتی نەوت وگاز بۆ ڕای گشتی. ئەنجومەنی وەزیران، وێڕای سوپاس و دەستخۆشی بڕیاریدا بە بەردەوامبوونی پڕۆژەی ئێستای تایبەت بە وردبینی و پێداچوونەوەی قۆناغەکانی نەوت وگاز و داهات وخەرجییەکانی، لە دوای چاوخشاندنەوە بە گرێبەستی خزمەتگوزاریی وردبینی کۆمپانیای دیلۆیت ، لە ڕووی نرخ وتێچووی خزمەتگوزارییەکە و خستنەڕووی ڕاپۆرتی مانگانە، سەبارەت بە بەرهەمهێنان و هەناردەکردن و فرۆشتن و خەرجیی و داهاتی نەوت وگاز بۆ ڕای گشتی و فراوانکردنی چالاکیبەکانییان و دەوڵەمەندکردنی ڕاپۆرتەکانی مانگانە. جەختیش لەسەر ڕاهێنانی فەرمانبەرانی دیوانی چاودێریی دارایی هەرێم کرایەوە بۆ بەرزکردنەوەی تواناکانیان و نوێکردنەوەی یاسا وڕێنمایی و پێوەرەکانی دارایی و وردبینی کارپێکراو لەهەرێمی کوردستان لەبەر ڕۆشنایی پێوەرە نوێ و هاوچەرخەکانی ئەم بوارە."\nجێگەى ئاماژەپێدانە، ئەنجوومەنى وەزیرانى هەرێمى کوردستان هەموو چوار شەممەیەک کۆبوونەوەى هەفتانە ئەنجام دەدات، کە تێیدا گفتوگۆ لەسەر چەند تەوەرێکى دیارکراو دەکرێت.


تره‌مپ و رووحانی كۆ ده‌بنه‌وه\n:: AM:07:51:11/09/2019 \nوه‌زیری ده‌ره‌وه‌ی ئه‌مه‌ریكا مایك پۆمپیۆ ئاشكرای كرد، كه سه‌رۆكی ئه‌مه‌ریكا ئاماده‌یه به‌بێ هیچ مه‌رجێكی پێشوه‌خته له‌گه‌ڵ حه‌سه‌ن رووحانی سه‌ركۆماری ئیسلامی ئێران كۆ ببێته‌وه، له په‌راوێزی دیداری لووتكه‌ی داهاتووی نه‌ته‌وه یه‌كگرتووه‌كان.\nپۆمپیۆ له كۆنگره‌یه‌كی ڕۆژنامه‌وانی په‌رده‌ی له‌سه‌ر ژماره‌یه‌ك سزای تر بۆ سه‌ر سوپای پاسدارانی كۆماری ئیسلامی ئێران هه‌ڵدایه‌وه و كاتێكیش پرسیاری ئه‌وه‌یان كرد، كه ئه‌گه‌ری كۆبوونه‌وه‌ی تره‌مپ و رووحانی له په‌راوێزی دیداری لووتكه‌ی داهاتووی نه‌ته‌وه یه‌كگرتووه‌كان، وه‌زیری ده‌ره‌وه‌ی ئه‌مه‌ریكا گوتی، تره‌مپ ئاماده‌یه بۆ دیدار و بێ هیچ مه‌رجێكی پێشوه‌خته دیدار قبووڵ ده‌كات.\nحكوومه‌تی تره‌مپ فشاری یه‌كجاری زۆری له‌م دواییه له‌سه‌ر كۆماری ئیسلامی ئێران دروست كردووه، بۆ دووباره دانوستاندن كردنه‌وه له‌سه‌ر ڕێككه‌وتنی پێشووی ئه‌تۆمی له‌گه‌ڵ ئێران، یان واژووكردنی ڕێككه‌وتنێكی تر، دوای ئه‌و گورزه ئابوورییانه‌ی له تارانیشی داوه، ئێسته ئاماده‌یی ده‌رده‌بڕێ، كه بێ مه‌رجی پێشوه‌خته له‌گه‌ڵ ئێران ده‌ست به دانوستاندن بكات، به‌ڵام ئێران مه‌رجی هه‌ڵگرتنی گه‌مارۆكانی كردووه‌ته بنه‌ما بۆ گفتوگۆ و دانوستاندن.\nپێشبینی ده‌كرێ ئێران به‌رانبه‌ر تره‌مپ بۆچوونیان بگۆڕێت، دوای دوورخستنه‌وه‌ی جۆن بۆڵتن له ڕاوێژكاری ئاسایشی نه‌ته‌وه‌یی ئه‌مه‌ریكا، ڕاوێژكارێكی حه‌سه‌ن رووحانی له باره‌ی ئه‌و هه‌نگاوه‌وه له تویته‌ری خۆی نووسیویه‌تی، ده‌ست له‌كاركێشانه‌وه‌ی چاوه‌ڕواننه‌كراوی بۆڵتن له‌لایه‌ن تره‌مپه‌وه، دووپاتكردنه‌وه‌ی ئه‌و بۆچوونه‌یه كه ستراتیجی فشار دروستكردن سه‌ركه‌وتوو نابێ و پێویسته گفتوگۆ و دانوستاندن ئه‌نجام بدرێت.\nئه‌م بابه‌ته 155 جار خوێنراوه‌ته‌وه\nناوەڕۆكی رێككەوتنی سەدە ئاشكرا بوو


👁 اێ بەخشە 13,526 گل سئرکریائە(دێینە)\n📊 ئاماری دوو مانگی رابردووی کوژراوانی داعش لە سوریا آمار و گەپ آزمایی\n📅 زمان اضافه کردن Nov 23 2014 10:10AM\n👁 اێ بەخشە 9,510 گل سئرکریائە(دێینە)\nلە ماوەی دوو مانگی رابردووی هێرشی ئەمریکا و وڵاتان [ فرەتر(ویشتر)... 👁] ✖ ✖ ✖ 0 0 ✔ 81% ✍ هـ.ب. 23-11-2014 10:10:34\n📊 ئاماری رزگاربوانی کوردانی ئێزدی لەدەست داعش ئاشکرا دەکرێت آمار و گەپ آزمایی\n📅 زمان اضافه کردن Apr 17 2015 4:06PM\n👁 اێ بەخشە 11,960 گل سئرکریائە(دێینە)\nبەڕێوەبەرایەتی کاروباری ئێزدییەکان لە وەزارەتی ئەو [ فرەتر(ویشتر)... 👁] ✖ ✖ ✖ 0 0 ✔ 83% ✍ هـ.ب. 17-4-2015 16:06:47\n📊 آمار شؤمارە مەقاڵەل 380,145\nشؤمارە عەسگەل 61,418


لە پەڕاو تا هاوار » Balinde Poetry\nلە پەڕاو تا هاوار\nزۆر ڕێگە هەیە تا ئێمە بە زاری کوردیی خواریینەوە ببەستێ، دوو لە شاڕێگەکان شانامە و کڵامی یارسانییە. لە ڕوانگەی شانامەوە ئێمە بەر زاراوەک دەکەوین کە لە ساتەوەختی ئستوورەسازیی زمانەوانیی و کۆمەڵایەتیی و هۆشیاریی ڕامیارییدایە، ئەویش لەڕێی تراژیدیای ڕۆسەم و زۆراوی کوردییەوە، لە ڕوانگەى یارسانیشەوە دیسانەوە بەر زاراوەیەک دەکەوین کە ڕایەی کەوتووە تا دین ڕەنگڕێژ بکات. تا ڕادەیەک ڕوون بوویەوە کە بۆچی هەمیشە جۆرێک لە گەرمیی و پیرۆزییەکی میتافیزیکیی بەم زاراوەیە دراوە. ئەوەندە پیرۆز، تا ڕادەى بەکارنەهێنان!!! هەر دوو ئاستەکە دەتوانین ئاوا ئاماژە پێ بەین: پلەی باڵای هۆشیاریی نەتەوەیەک و ڕاپسکان لە فەرهەنگی ئەوی تر. ئستوورە و ئایین هەردوو سەروکارییان لەگەڵ نەست و بنهۆشی خەڵکدایە، شتێکن نە سیاسەت و نە دەوڵەت دەتوانێ بیچمیان پێ بدات، بەڵکوو سەروکاری لەگەڵ ژیاریی کۆمەڵایەتیی کۆنەستی گەلدایە. دواڕادەى ڕەنگڕێژبوونی هۆشیاری زمانەوانیی و کۆمەڵایەتیی هەر گەلێک ئستوورەسازیی و دینسازییە. باسی شارستانێت و ژیاریی دەکەم نەک دەوڵەت!\nلێ ئەوەى من تێبیینمی کردووە، ئەمڕۆ ئەم زارە لاپێی لەسەر هەزاربەهەزاری خەرەندێک داناوە، یان تیا دەچێت، یان زیندوو دەبێتەوە و دێتەوە نێو هۆشیاریی کۆمەڵایەتیی، هەڵبەت کاتێ باسی زاری کوردیی خواریین دەکەین لە دوو پارێزگای کرماشان و ئیلامدا چۆڵەپێچەی نادەین، بەڵکوو باسی جوگرافیایەکی فەرهەنگیی دەکەین کە لە ئێرانەوە لووت دەژەنێتە لوڕستان، لە ئێراقیشەوە، کووت…\nکۆسپەکانی بەرپێی ئەم زارە ئەمانەن:\n١. بەرپەرچدانەوەى لە لایەن هەندێ ناوەندیی ئەکادیمیکی کوردییەوە تا ڕادەى گاڵتەپێکردن!\n٢. نەبوونی پانتاییەک بۆ گوزارشتکردن، لەم ڕوانگەوە کارەکەى باڵندە فرە گرنگە! بۆ بانەڕۆژ!\nئـ / داردەستێک بدەینە دەست زارێک کە لەبن فاشیزمی هەموو زمان و زارەکانی تردا دەناڵێنێ و لە بواری ڕێنووس و وشەسازیی و ڕستەسازییدا دیسانەوە بێتەوە مەیدان.\nب/ تێگەشتن لە ڕوانگە و پانتاییی فەرهەنگیی و فیکریی و هونەریی بنووسانی ئەم زارە.\nپ/ دەوڵەمەندکردنی فەرهەنگی زمانەوانیی و وشەسازیی ئاخێوەران و وەرگێڕ و نووسەرانی سۆرانیی.\nئێمە تا ڕادەیەک لەڕێی مێژووی ئەدەبی کوردیی و ئەو پەڕتووکە کوردییانەى وا باسی قۆناغی کلاسیکی ئەم زارە دەکەن، بەر ئەم زارە کەوتووین، بەڵام هەرگیز نەمانزانیوە ئەمڕۆ ئەم فەرهەنگ و ڕۆشنبیرییە گەیشتووەتە کوێ! پێشینەیەکی دەستەجەمعیمان هەیە، لە ڕێی گۆرانیی و شانامەى کوردییەوە. بەڵام هەرگیز شتێکمان نەبیست سەبارەت بە ئەمڕۆی ئەم زارە. بۆ نموونە ڕۆژانێک کاریگەریی ئەم زارە تا ئەو ڕادە بەهێز بووە تەنانەت شانامەی کوردیی کە لەو ناوچانەى کوردستان هەبووە، بەیتی موکریان نەیتوانیوە جێی خۆی پتەو بکات، بە پێچەوانەشەوە ڕاستە. جێی ئەوەیە ئاماژە بەوە بدەین ئەم زاراوەیە لەمڕۆدا لە هەموو لکەکانی ئەدەب پێی دەنووسرێ، ئێستاش پێڕەوکەیە بۆ نووسین و وەرگێڕانی فەلسەفیی و فیکریی.\nکاتێک ئێمە ئەمانەمان کرد، ئیتر لە خۆمان ناپرسین کورد ئستوورەی هەیە یان نا، ئایینی هەیە یان نا! چونکە زۆربەی ڕۆشنبیری گەلانی ناوچەکە لەسەر توێژینەوە و خوێندنەوە بۆ ئەو ڕابردووە سرووشتیی و سۆزداریی و فیکرییە خۆماڵییەی خۆیان خۆیان ڕەنگاندووە. ئاوا نەبێ ئێمە تۆپی دەست ئەو ئایدیا دەرەکییانەین وا تەنیا خۆمان دەدەینە دەستیان، هیچی تر ناکەین، ئەوکات ئێمە پێمان لەسەر شتێک داناوە کە پتەوە! ئەمە بێهودە دیارە، هەمان بێهودەیی کە یەخەی پیرەمێردی گرت کاتێ دەیویست نەورۆز زیندوو بکاتەوە و (غەزەتە!) بە کوردیی بۆ کوردان بڵاو بکاتەوە. بەڵام بێهودەیی هەرگیز شتێکی باش نییە!\nسا ئەمە سەرەتایە…


سامان ستار: داوادەکەین لە هەولێر ڕێکارەکان چڕتربکرێنەوە بۆ پێشگیری بلاوبوونەوەی ڤایرۆسی کۆڕۆنا\n2020-03-12 [04:09 AM]\nسامان ستار، ئەندامی ئەنجومەنی پارێزگای هەولێر بە ئاژانسی هەواڵی زاگرۆسی راگەیاند: ئەمڕۆ ۱۲ـی ۳ـی ۲۰۲۰ پێنجەمین کۆبوونەەی نائاسایی لەسەر پرسی رووبەروبوونەوەی ڤایرۆسی کۆڕۆنا ئەنجام درا، بۆ ڕێگری کردن لەو ڤایرۆسە حکومەتی هەرێمی کوردستان لە ڕێگەی گشت وەزارەت و شوێنە پەیوەندیدارەکانی هەلستاون بە کۆمەڵێک رێکاری تووند بۆ ئەوەی بەکەمترین زیان خەلکی هەرێمی کوردستان لێدەربازبێت.\nسامان ستار گووتی: ئێمە ئەمرۆ لە کۆبوونەوەی ئەنجومەنی پارێزگای هەولێر کۆمەلێک تەورە و باس و ڕێکاری پێویست بۆ ڕێگری کردن لە ڤایرۆسی کۆڕۆنا باسکران لەوانە ئەو مزگەوتانەی کەوتوونەتە سەنتەری شاری هەولێر کە داخراون دەرگایان بکرێتەوە بۆئەوەی زۆرترین خەلک بتوانێت لە هەر کاتێکدا بێت بتوانێت دەستیان بشۆن کەل و پەلەلی خۆپارێزیش لێیان دابنرێت کە ئەمە باشترین ڕێگایە بۆ خۆ پارێزی، هەروەها ماموستایانی ئاینی گرتەی ڤیدیۆی دورست بکەن لە ڕێگەی میدیاکانەوە یان سۆشیاڵ میدیاوە بلابکەنەوە بۆئەوەی زۆرترین زانیار بگات بە هاولاتیان.\nهەروەها ئەو ئەندامەی ئەنجومەنی پارێزگای هەولێر، هاوکات ئەندامی لێژنەی تەندورستی ئەنجومەنی پارێزگای هەولێرە گووتی: بۆ ئەوەی ئەو ڤایرۆسە زیاتر تەشەنە نەکات پێویستە هەموو لایەنە پەیوەندیدارەکان حکومەت کە زیاتر کرێداراوی ئەو پرسەن هەولەکانیان وەگەربخەن بۆ ئەوەی ئەو کەسانەی سەردانی وولاتانی دەرەوەیان کردیە کەرەنتینە بکرێن، لە گەل ئەوەشدا داوام کرد حکومەت هەلمەتێکی سەرتاسەری رابگەیێنت بۆ پشکنینی هاولاتیان مال بە مال بۆ زیاتر دڵنیا بوون لەوەی کە ڤارۆسەکە کەمتر تەشەنەی کردوە، ئێمە داوا دەکەین لە دوای کەرەتینەکردنی شارەکان لە هەولێر ڕێکارەکانی تووندتربکرێن بۆ پێشگیری لە بلابوونەوەی ڤایرۆسی کۆڕۆنا، نابێت رێگابدرێت هیچ بازرگانێک قۆرخی کەل و پەلە پزیشکیەکان بکات ئەوانەی بۆخۆپارێزی هاولاتیان بەکاردێت.


''بەکرێگیراوی سپی'' لە فیستیڤاڵی فیلمی کوریتیبای برازیل نمایشکرا.\nفیلمی دیکۆمێنتی "بەکرێگیراوی سپی" لە دەرھێنانی سینەماکاری کورد تەھا کەریمی لە بەشی پێشبڕکێی فیستیڤاڵی نێونەتەوەیی فیلمی "کوریتیبا"ی برازیل نمایشکرا.\nبە پێی راپۆڕتی راگەیاندنی گشتیی فیلمی "بەکرێگیراوی سپی"، فیلمی دیکۆمێنتی "بەکرێگیراوی سپی" لە دەرھێنانی سینەماکاری بانەیی تەھا کەریمی و لە دەرھێنانی ناوەندی پەرەپێدانی سینەمای ئەزموونی و دیکۆمێنتی ئێران، لە دووەمین بەشداری نێونەتەوەیی خۆیدا لە بەشی پێشبڕکێی فیستیڤاڵی نێودەوڵەتی فیلمی "کوریتیبا"ی Curitiba برازیل لە دوو سانسی جیاوازدا سەرەتا کاتژمێر ٥ی دوانیوەرۆی ٣١ی مای ٢٠١٢ و لە سانسی دووەمیشدا کاتژمێر ٨ی شەوی ٤ی حوزەیرانی ٢٠١٢ لە ھۆڵی ژمارە یەکی سینەما ئۆلھەری شاری بەندەری کوریتیبای برازیل نمایشکرا.\nئەندامانی لێژنەی ناوبژیوانی بەشی پێشبڕکێی فیستیڤاڵی نێونەتەوەیی فیلمی "کوریتیبا" بریتین لە: "ئانێدریا تۆناچی" Andrea Tonacci لە وڵاتی ئیتاڵیا، "ئێلیزا سۆلاس" Eloisa Solaas لە وڵاتی و "جۆیس لۆیس تووریس لێڤیا" Jose Luis Torres Leivaلە وڵاتی برازیل.\nکۆمپانیای سینەمایی "ستاک فیلمی سنە" بە بەرپرسیاری سینەماکاری کورد سەتار چەمەنی گوڵ و خاتوو ڤیدا ساڵحی فیلمی دیکۆمێنتی "بەکرێگیراوی سپی" لە ئاستی دنیادا بە شێوەی نێودەوڵەتی بڵاودەکاتەوە.\nئەمساڵ لە لایەن سینەماکارانی سەرتاسەری دنیاوە ٣٥٠٠ فیلم بۆ نووسینگەی فیستیڤاڵی نێونەتەوەیی فیلمی "کوریتیبا" رەوانەکرابوو، کە تەنیا ٦٦ فیلم لە ١٥ وڵاتی جیھان بۆ نمایشکردن لە بەشە جۆراوجۆرەکانی ئەم فیستیڤاڵە وەرگیران کە فیلمی دیکۆمێنتی "بەکرێگیراوی سپی" یەکێکە لەم فیلمانە.\nئەم فیستیڤاڵە بە نمایشی فیلمەکانی وڵاتانی جۆراوجۆری جیھان لە چەندین بەشی پێشبڕکێی و دەرەوەی پێشبڕکێی، لەوانە: بەشی پێشبڕکێی نێودەوڵەتی، بەشی پێشبڕکێی فیلمی برازیل، بەشی پێشبڕکێی روانینێ نوێ، بەشی پارانا و ھەروەھا چەندین دانیشتنی پسپۆڕانە سەبارەت بە ھونەری سینەما، لەوانە: ڤۆرکشۆپی فێرکاری فیلمی دیکۆمێنتی بە بەشداری " ئیوالدۆ مۆکرزێل"Evaldo Mocarzel ، کارگەی زمانی فیلم بە ئامادەبوونی "ھێرنانی ھێفنێر"Hernani Heffner و کارگەی سیناریۆ بە ئامادەبوونی "فیرناندۆ ماریس" Fernando Marés لە رۆژانی ٢٩ی مای تا ٤ی حوزەیرانی ٢٠١٢ لە سینەما ئۆلھەری شاری بەندەری کوریتیبای برازیل بەڕێوەچوو.\nفیلمی دیکۆمێنتی "بەکرێگیراوی سپی" لە دەرھێنانی تەھا کەریمی لە یەکەمین بەشداری نێونەتەوەیی خۆیدا و بە ئامادەبوونی ئەم سینەماکارە کوردە لە دوو سانسی جیاوازدا لە بەشی پێشبڕکێی پێنجەمین خولی فیستیڤاڵی نێونەتەوەیی فیلمی "گۆڵف" لە وڵاتی ئیمارات نمایشکرا و توانی پلەی دووەمی باشترین فیلمی دیکۆمێنتی بڵندی بەشی "خەلیج"ی ئەم فیستیڤاڵە بەدەستبێنێت.\nئەم فیستیڤاڵە بە نمایشی کۆمەڵێک فیلمی بڵندی سینەمایی و دیکۆمێنتاری، کورتە فیلمەکانی چیرۆکی، ئەنیمەیشێن، ئەزموونی و دیکۆمێنتی لە دەرھێنەرەکانی وڵاتانانی جۆراوجۆری جیھان لە چەندین بەشی پێشبڕکێی و دەرەوەی پێشبڕکێدا لە رۆژانی ١٠ تا ١٦ی ئەپریلی ٢٠١٢ لە شاری دوبەی لە وڵاتی ئیمارات بەڕێوەچوو.\nبەڕێوەبەرایەتی راگەیاندنی گشتیی فیلمی ''بەکرێگیراوی سپی''


كردنه‌وه‌ی قه‌یسه‌رییه مێژوییه‌كه‌ی كه‌ركوك، بۆ دوو مانگی دیكه دواده‌خرێت و دوكانده‌كاره‌كانی ئه‌و بازاڕه‌ش داوا ده‌كه‌ن، له‌بری قه‌ره‌بووكردنه‌وه كرێی چوار ساڵیان لێوه‌رنه‌گیرێت.\nحەقی ئیسماعیل، لێپرسراوی کۆمەڵەی زێڕەنگرانی بازاڕی گەورە و نوێنەری دوكاندارانی قەیسەریی كەركوك به (كه‌ركوك ناو)ی وت "بڕیاروابوو دوو هه‌فته دوای جه‌ژنی قوربان بازاری قه‌یسه‌ری که‌رکوک به ڕوی هاوڵاتیاندا بکرێته‌وه، به‌ڵام وادیاره کاره‌که زۆر قورسه، له کاتێکدا سه‌دا 90ی کاره‌کانی ته‌واو بووه".\nبه‌پێی به‌ڵێن و زانیارییه‌كانی لێپرسراوانی كۆمپانیای جێبه‌جێكاری نۆژه‌نكردنه‌وه‌ی قه‌یسه‌رییه‌كه، بڕیاربوو دوو هه‌فته دوای جه‌ژن، له كۆتاییه‌كانی ئابی ئه‌مساڵدا بازاڕه‌كه بكرێته‌وه، به‌ڵام واده‌كه دواخراوه.\nحه‌قی ئیسماعیل وتی "له‌به‌ر ئه‌وه‌ی ئێمه پاره‌ی نۆژه‌نكردنه‌وه‌مان نه‌داوه و نزیكه‌ی دوو ملیۆن دۆلاری تێچووه، ناتوانین فشار بكه‌ین تا په‌له‌بكرێت له كردنه‌وه‌ی قه‌یسه‌رییه‌كه".\nبه‌پێی به‌دواداچونه‌كانی په‌یامنێری (كه‌ركوك ناو)، كردنه‌وه‌ی قه‌یسه‌رییه‌كه بۆ دوو مانگی دیكه دواخراوه.\nسه‌رچاوه‌یه‌ك له فه‌رمانگه‌ی شوێنه‌واری كه‌ركوك كه په‌یوه‌ندیدارن به دۆسیه‌ی ئه‌و قه‌یسه‌رییه‌وه وه‌ك شوێنێكی مێژویی، بۆ (كه‌ركوك ناو) رونیكرده‌وه كه كۆمپانیا توركییه‌كه له كاركردن به‌رده‌وامن، بۆیه كاتی زیاتری پێویسته و ئێستاش پرۆژه‌كه له قۆناغی كۆتاییدایه، كه به‌شی ده‌ره‌وه‌ی بازاڕه‌كه‌یه.\nنوێنه‌ره‌كه‌ی دوكاندارانی قەیسەریی كەركوك وتی "نوسراوێکمان به ناوی دوکانداره‌کانه‌وه ئاڕاسته‌ی فه‌رمانگه‌ی شوێنه‌واری که‌رکوک کردوه، تا له‌بری قه‌ره‌بوی دوکانداره‌کان له كرێی چوار ساڵی دوكانه‌كان خۆش بن، ئه‌وانیش ره‌زامه‌ندی سه‌ره‌تاییان نیشانداوه و پشتگیری ده‌كه‌ن، بۆیه نوسراوێكیان بۆ ئه‌و مه‌به‌سته ره‌وانه‌ی وه‌زاره‌تی رۆشنبیری عیراق كردوه و چاوه‌ڕێی وه‌ڵامین".\nئه‌ندازیار عه‌بدولقادر جه‌راح، سه‌رپه‌رشتیاری هونه‌ری کۆمپانیای تیکای تورکی پێشتر له‌باره‌ی نۆژه‌نكردنه‌وه‌ی قه‌یسه‌رییه‌كه‌وه به (که‌رکوک ناو)ی وت "نوێترین دیزاینی تورکی تێدا به‌کارهێنراوه، وه‌کو سیستمی ئینته‌رنێت و سه‌ته‌لایت و ئاگرکوژێنه‌وه... هه‌روه‌ها فێنککه‌ره‌وه‌ی مه‌رکه‌زیی بۆ دانراوه و له‌هه‌موو روییه‌که‌وه پێشکه‌وتووه".


کەتەلایزر : ئەو ئامێرەیە لە ناو سندوقێک دادەندرێت لە سەر ڕێڕەوی دوکەلی دەرچووی بزوێنەر دەبەسترێت ، لە قور دروست کراوە و هەندێ مەوادی تایبەتمەندی مژینی کاربۆنی هەیە و توانای گڵدانەوەی رصاص و کبریتشی هەیە و ئەم کارەش سوودمەندە بۆ ژینگە .\nجۆرەکانی کەتەلایزر :\nدوو جۆر (Catalytic Converter) ی کیمیاوی هەیە\n1-\tReduction Catalyst\n2-\tOxidation Catalyst\nهەردووکیان پێک دێن لە شانەی خەزەفی و سیرامیکی هەر وەک شانەی مۆمی مێش هەنگوینە ، بەلام ڕوکەش کراوە بە مادەیەکی وروژێنەر ( محفز) وەک پلاتین یان رودیۆم یان بالادیۆم کە موادی گران بەهان . ئەم بیرۆکەیەش بۆ ئەوەیە کە زۆرترین ڕووبەر لە مادە محفزەکە بەر گازەکان بکەوێ کە لە بزوێنەر دەردەچێ (پلاتین گرانترە لە زێر بەڕێژەی یەک و نیو ) . هەروەها دوو جۆرە پێکهاتە هەیە لە (Catalytic Converter) وەک شانەی مێش هەنگوین و تۆپی خەزەفی . زۆربەی ئۆتۆمبێلەکان ئێستا سیستەمی شانەی مێش هەنگوین بە کاردەهێنن لە (Catalytic Converter).\nئەم ئامێرە لە سەرەتای ئیش پێکردنی بزوێنەر کار ناکات چوونکە ساردە بۆیە لە سەرەتا گازەکانی پیس دەردەکات کە بزوێنەر گەرم بوو ئینجا ئەم ئامێرە دەست بە کار دەکات .\nئەم ئامێرە لە نێوان ڕێڕەوی گازی دەرچووی بزوێنەر دەبەسترێت لە ژێر کوشینی شوفێر ، هەڵدەستێ بە ئەرکی گۆڕینی گازەکانی کە لە ئەنجامی سووتانی ناوەکی پەیدا دەبێ بۆ گازەکانی ناژەهراوی تاکو مرۆڤ بە تەندروستیەکی باش بژیت .\nئەو گازانەی لە بزوێنەر دەردەچێت بۆ ناو ئەو ئامێرە بریتی یە لەپێکهاتەی دوکەلی HC هایدروکاربۆنات ، No2 دووان ئوکسیدی نایترۆجین ، Co یەکەم ئۆکسیدی کاربۆن . Co گازێکی ژەهراویە و بکوژە ، وا دەکات لەش نەتوانێ O2 بمژێ .\nمادەی پلاتینیۆم هەڵدەستێ بە گۆڕینی گەردیلەکانی ئەم گازە ژەهراویانە بە کارلێک کردن و گازی نا ژەهراویمان بۆ بەرهەم دێت وەکو گازی Co2 و H2o کە لە ڕێڕەوی گازی دەرچوو دەردەچێت ، وەک دەزانرێ گازی CO2 ژەهراوی نی یە .


سیستمی S-400 روسی راده‌ستی توركیا كرا\nYou are at:Home»بابەتی گشتی»عێراق و جیهان»سیستمی S-400 روسی راده‌ستی توركیا كرا\nBy nuche.net on\t 2019/07/12 عێراق و جیهان, گرنگ\nوه‌زاره‌تی به‌رگریی توركیا رایگه‌یاند، سیستمی به‌رگریی موشه‌كی ئاسمانی له جۆری ئێس 400ی روسی راده‌ستی توركیا كرا.\nئه‌نقه‌ره لە ساڵی 2017، رێککەوتنێکی لەگەڵ مۆسکۆ به گوژمه‌ی 2.5 ملیار دۆلار واژۆ کرد بۆ کڕینی سیستەمی مووشه‌كی ئێس 400، کە هەر یەکێکیان 9 بارهەڵگر و 144 مووشەک لەخۆ دەگرێت. هەر بارهەڵگرێك چوار سه‌كۆی هەڵدانی مووشه‌كی جێگیری هەیە.\nبه‌پێی رێككه‌وتنی نێوان رووسیا و توركیا، له قۆناخی یه‌كه‌مدا سیسته‌مه‌كه راده‌ست ده‌كرێت و دوو دانه له به‌رزاییه‌كانی ئایاش و بنكه‌ی سه‌ربازیی ئاكنجی له ئه‌نقه‌ره‌ی پایته‌خت، دانه‌یه‌كیش له مه‌له‌تێی باكووری كوردستان و دانه‌ی چواره‌میش له كه‌ناراوه‌كانی رۆژئاوا له‌نێوان شاره‌كانی ئه‌نتاڵیا و مێرسین به‌رامبه‌ر ده‌ریای سپی ناوه‌ڕاست جێگیر ده‌كرێن. شاره‌زا رووسه‌كانی ئه‌م سیستەمه‌ش بۆ ماوه‌ی مانگێك له توركیا ده‌مێننه‌وه بۆ ئه‌وه‌ی لهڕووی كرده‌ییه‌وه تاقیكردنه‌وه بكرێت.\nبه‌رپرسه باڵاكانی توركیا دانیان به‌وه‌نا كه سوپای وڵاته‌كه‌یان له‌ڕووی به‌رگریی ئاسمانیدا لاوازن. بۆ ئه‌م مه‌به‌سته‌ش بۆ به‌هێزكردنی سیستەمی ئاسمانیی و به‌رگریی مووشه‌كی له‌به‌رامبه‌ر هه‌ڕه‌شه‌ی مووشه‌كی بالیستیدا، داواكاریی پێشكه‌شی ناتۆ كردبوو، لەم چوارچێوه‌یه‌شدا له ساڵی 2013ـه‌وه وڵاتانی هاوپه‌یمانی ناتۆ له ئادانا سیستەمی پاتریۆت و له مه‌راش-ی باكووری كوردستان سیستەمی به‌رگریی ئاسمانیی سامپ-تی جێگیركرابوون. توركیا داوای له ناتۆ كرد سیسته‌مه‌كه له توركیا بۆ هه‌میشه بمێنێته‌وه، به‌ڵام له 2015 ناتۆ سیسته‌مه‌كانی كشانده‌وه.\nله راگه‌یێندراوێكی دووه‌مدا، وه‌زاره‌تی به‌رگریی توركیا بڵاویكرده‌وه، به‌شی دووه‌می سیستەمی به‌رگریی مووشه‌كی ئاسمانیی له جۆری ئێس 400ی روسی راده‌ستی توركیا كراوە.\nكاروانی دووه‌می سیستمه‌كه بریتین له سه‌كۆی هه‌ڵدانی مووشه‌ك، سیسته‌می رادا‌ری دوورمه‌ودا و پارچه یه‌ده‌گه‌كانی دیكه‌ی به‌شی یه‌كه‌می سیسته‌مه‌كه.


کەسێک ئاوی تەواوی ناحییەکی پشدەری گرتووەتەوە.. “چووەتە شاخ و داوای دامەزراندن دەکات”\n17:51 چوار شه‌ممه 31 ته‌موز 2019\nناس کورد – سابیر عەبدوڵا\nلە ناحیەی ئیسێوەی سەر بە قەزای پشدەر، ھاوڵاتییەک ئاوی ناحیەکەى وشک کردووە و بۆری کانی پڕۆژەکەشی بردووە، ئاوەکە لە گوندی ئەشکەنەوە سەرچاوەى گرتووە.\nئەو هاوڵاتییەی ئاوی ناحیەکەی گرتووەتەوە ناوی حاجی حەسەنە و تەمەنی 35 ساڵە و بەھۆی کارەکەیەوە فەرمانی دەستگیرکردنی بۆ دەرچووە، بەڵام تائێستا خۆی نەداوە بەدەستەوە و ڕووی لە شاخ کردووە.\nلەبارەى کارەکەیەوە، حاجی حەسەن بە ناس کوردی وت، سەرچاوی ئاوی ناحیەی ئیسێوە لە گوندی ئەشکەنەوە کە گوندەکەی ئەوانە سەرچاوەی گرتووە و لەناو موڵکی ئەواندایە.\nوتیشی، “ساڵی 2016 داوامان لە ئیدارەی ناحیەکە کردووە بەهۆی ئەوەى ئاوەکە لە زەویەکەی ئێمەوە سەرچاوەی گرتووە ئەگەر دامەزراندن کرایەوە کەسێکمان دابمەزرێنن، ئەوانیش وتیان بەسەرچاو، بەڵام مانگێک لەمەوبەر بەڕێوەبەری ئاوی ناحیەکە کەسێکی خزمی خۆی لە دەرەوەی ناحیەکەوە دامەزراندووە.”\nدەشڵێت، “ڕەوا نییە ئاوەکە لە زەویەکەی ئێمەوە سەرچاوەی گرتووە و داومانە بە ھەموو ناحیەکە بەڵام کەسێکی تر لە دەرەوەی ناحیەکەوە بھێنن و لەسەر میلاکی ناحیەکە دابمەزڕێت، لە کاتێکدا خێزاندارم و خاوەنی پێنج مناڵم و ھیچ ئیش و کارێکم نییە، بۆیە خۆم تەسلیمی پۆلیس ناکەم و وازیش لەو بابەتە ناھێنم تا ئەوەی یان قەرەبوو بکرێمەوە یان دابمەزرێم .”\nناس کورد زانیویەتی ئەو ھاوڵاتییەی لەسەر میلاکی ناحیەی ئیسێوەی سەر بەقەزای پشدەر دامەزراوە بەشێوەی گرێبەستە و خراوەتە شوێنی کارمەندێکی پێشوتری ئەو فەرمانگەیە کە گیانی لەدەست داوە و ئەو ھاوڵاتییە لە ناوچەی مەرگەی سەر بە ناحیەی بنگردەوە ھێندراوە و لەسەر میلاکی ناحیەکە دانراوە خزمایەتی لەگەڵ بەڕێوەبەری ئاوی ناحیەکە ھەیە.\nناس کورد پەیوەندی بە ئەبوبەکر ئەحمەد، بەڕێوەبەری ناحیەی ئیسێوەی سەر بە قەزای پشدەرەوە کرد و وتی، “لە ڕۆژی 28ی تەموزەوە ئاگادارکراین بە بڕینی ئاوی ناحیەکەمان لەلایەن ھاوڵاتییەکەوە و ئێمەش بە نوسراو پۆلیسی ناحیەکەمان ڕاسپاردووە و فەرمانی دەستگیرکردن بۆ ئەو هاوڵاتییە دەرچووە، بە گوێرەی ماددەی 447 لە یاسای سزادانی عێراقی فەرمانی دەستگیرکردن بۆ ئەو کەسە دەرچووە.”\nوتیشی، داواکردنی دامەزراندن مافێکی ڕەوای ھەموو کەسێکە و ڕێکاری ئیداری خۆی ھەیە و ڕێگە بەھیچ کەسێک نادەن بەرژەوەندی گشتی تێک بدات و لە ئێستادا ئاوەکە کراوەتەوە.”\nسەبارەت بە دامەزراندنی ئەو ھاوڵاتییە لەسەرمیلاکی ناحیەکە، ئەبوبەکر ئەحمەد وتی، “بەڕێوەبەرایەتی ئاوی ڕاپەڕین بە نوسراوێک بەڕێوەبەری فەرمانگەی ئاوی ناحیەکەمانی سەرپشک کردووە کێ دادەنێت لە شوێنی ئەو کارمەندەی گیانی لەدەست داوە و باشتر وابوو خەڵکی سنورەکە لێی سود مەند بوونایە.”\nناحیەی ئیسێوە لە ڕوی ئیدارییەوە سەر بە قەزای پشدەرە و دەکەوێتە بەشی باکوری ڕۆژهەڵاتی شاری قەڵادزێوە و نزیکەی 60 خێزان لەو ناحیەیەدا دەژین و کاری سەرەکییان کشتوکاڵ و ئاژەڵدارییە.


لە سلێمانی و چەند شارێكی دەوروبەری دابەشكردنی ئاو ڕادەگیرێت – تۆڕی میدیایی خەڵک\n2019/09/12 - 12:37 PM\nبەڕێوەبەرایەتی ئاوی سلێمانی ڕایدەگەیەنێت، بەهۆی گواستنەوەی دوو تاوەری كارەبا دابەشكردنی ئاو لەچەند شوێنێكی سلێمانی و چەمچەماڵ و شۆڕش و تەكییە و حەوزی بازیان دەوەستێت.\nبەڕێوەبەرایەتی ئاوی سلێمانی لە ڕاگەیەنراوێكیدا ئاماژە بۆ ئەوە دەكات، بەهۆی گواستنەوەی تاوەری كارەبا دابەشكردنی ئاو لەچەند شوێنێك دەوەستێت.\nئاشكراشیدەكات، ئاگاداری هاووڵاتیانی شاری سلێمانی و چەمچەماڵ و شۆڕش و تەكییە و حەوزی بازیان دەكەین ڕۆژی یەكشەمەی داهاتوو بۆ ماوەی 24 كاتژمێر دابەشكردنی ئاو دەوەستێت.\nجەخت لەوەش دەكاتەوە، وەستانی دابەشكردنی ئاو بەهۆی گواستنەوەی دوو تاوەری كارەبایە لەلایەن بەڕێوبەرایەتی چاككردنی هێڵەكانی كارەباوە، بۆیە داوا لە هاووڵاتیان دەكەین بەكارهێنانی ئاو كەم بكەنەوە تا گرفتی بێ ئاو بوون ڕوونەدات.\nبەڕێوەبەرایەتی ئاوی سلێمانیپارێزگای سلێمانی


You are at:Home»شیکاری»ئایا ئێوە فاشیستن؟\nBy nuche.net on\t 2021/01/19 شیکاری\nباسەکەمان بە پرسیارێکی ئاسان دەست پێ بکەین: ئایا ئێوە فاشیستن؟\nهەڵبەت وەڵامی ئەو پرسیارە دژوارە چونکە ئێمە لە بیرمان کردووە فاشیزم چییە.\nهەندێ کەس بە شێوەیەکی گشتیی کەڵک لەو وشە وەردەگرن و هەندێکی تر لەگەڵ نەتەوەگەرایی [ناسیۆنالیزم] تێکەڵی دەکەن.\nنەتەوەگەرایی/ناسیۆنالیزمی ئاسایی یەکێکە لە باشترین داهێنانەکانی مرۆڤ. نەتەوەکان بریتین لەو کۆمەڵگایانە کە ملیۆنان مرۆڤ لە خۆ دەگرن کە یەکتری ناناسن، بەڵام ئێمە بە هۆی نەتەوەگەرایی گرنگی بە هاونیشتمانیانی خۆمان دەدەین و بە شێوەیەکی سوودمەند پێکەوە هاوکاری دەکەین.\nهەندێ کەس لەو بڕوایەدان ئەگەر نەتەوەگەرایی نەبووایە، جیهان بەهەشتێک دەبوو لێوانلێو لە ئاشتی، بەڵام [ لە ڕاستیدا ئەوە ڕاست نییە ] بە بێ نەتەوەگەرایی ناچار دەبووین لە نێو پاشاگەردانی عەشیرەتدا بژین. ئەگەر چاو لە هێمنترین و سەرکەوتووترین وڵاتانی ئێستا و لەوانە سویسڕا، سوید و ژاپۆن بکەین، دەبینین کە خاوەن ئاستی بەرزی هەستی نەتەوەگەرایین. بە پێچەوانەوە وڵاتانێک وەک کۆنگۆ، سۆمالیا و ئەفغانستان کە ئەو هەستەیان نییە بە گشتیی گیرۆدەی هەژاری و توندوتیژین.\nبەڵام جیاوازی فاشیزم و نەتەوەگەرایی چییە؟\nنەتەوەگەرایی بە من دەڵێت کە نەتەوەی من بێ هاوتا و جیاوازە، و من هەندێ لە بەرانبەریدا هەندێ ئەرک و بەرپرسیاریەتیم لە ئوستۆیە. لە بەرانبەردا فاشیزم بە من دەڵێت نەتەوەی من لە سةرووى نەتەوەکانی ترة و من تەنیا و تەنیا لە بەرانبەر نەتەوەکەمدا بەرپرسیارم و پێویست ناکات کە گرنگی بە هیچ شتێک و هیچ کەسێکی تر بدەم.\nهەڵبەت بە کردەوە خەڵک خاوەن شوناسی جیاوازن و لە بەرانبەر چەندان گرووپی جۆراوجۆردا بەرپرسیارن، بۆ نموونە من دەتوانم هاوکات لەگەڵ نیشتمانپەروەری و وةفادارى بۆ وڵاتەکەم، هەستێکی هاوشێوەم بۆ بنەماڵە، گەڕەک و کارەکەم و بە گشتی بۆ هەموو مرۆڤایەتی هەبێ. هەڵبەت ئەو جۆرە فرەچەشنییە هەندێ جار دەبێتە هۆی لێکدژی، بەڵام ئیدی، ژیان ئاڵۆزە.\nفاشیزم کاتێ ڕوو دەدات کە کەسێ بڕیار بدات ئاڵۆزی ژیان لەبەرچاو نەگرێت و بە شێوەیەکی زێدەڕۆیانە ژیان بە سادە و ئاسان بگرێ. فاشیزم هەموو شوناسەکانی تر جگە لە شوناسی نەتەوەیی ڕەت دەکاتەوە و پێداگری لەوە دەکات کە تەنیا لە بەرانبەر نەتەوەدا بەرپرسیارم، تەنانەت ئەگەر پێویست بێ بنەماڵە، گیانی مرۆڤەکان، حەقیقەت و جوانیی لە پێناویدا قوربانی بکەم. فاشیستێک چۆن هونەر هەڵدەسەنگێنێت یان بڕیار دەدات کە چی لە قوتابخانەکاندا بوترێتەوە؟ وەڵامی ئەو پرسیارە زۆر ئاسانە: وەڵام ئەوەیە کە ئایا ئەو هونەر و وانانە لە خزمەتی بەرژەوەندییەکانی نەتەوەدان یان نا. لەو نێوەدا حەقیقەت گرنگ نییە.\nسامناکی شەڕی دووەمی جیهانی و ڕووداوی هۆلۆکؤست ئەوەمان وەبیر دەهێنێتەوە کە ئەو جۆرە بیرکردنەوە دەتوانێ چ دەرئەنجامێکی ترسناكى هەبێت. بەڵام ئێمە زۆر جار بە شێوازێکی ناکارامە سەبارەت بە لایەنە خراپەکانی فاشیزم قسە دەکەین و وەک بوونەوەرێکی دزێو وێنای دەکەین، بەڵام ڕوونی ناکەینەوە کە بۆچی تا ئەو ڕادەیە سەرنجڕاکێشە؟ شتێک هاوشێوەی فیلمەکانی هالیڤود کە تیایاندا ئەو ئەکتەرانەی کە ڕۆڵی نیگەتیڤ دەگێڕن زۆر جار تەنانەت لە بەرانبەر دەستە و تاقم و پیاوەکانی خۆیاندا دزێو، بەدفەڕ و بێ بەزەیین. من کاتێ سەیری ئەو فیلمانە دەکەم لە خۆم پرسیار دەکەم ” بۆ چی دەبێ کەسێ پەیدا بێ ڕێی ئەو بوونەوەرە قیزەونانە بگرێتە بەر؟”.\nکێشە ئەوەیە کە لە جیهانی ڕاستەقینەدا شەیتان بەو جۆرەی کە وێنا دەکرێ دزێو نییە بەڵکو دەتوانێ زۆریش جوان بێت. ئەو بابەتە بە باشی لە لایەن مەزهەبی مەسیحییەتەوە درکی پێ کرا، بۆیە لە هونەری مەسیحییەتدا شەیتان بە گشتیی وەک پیاوێکی خوێنشیرین و ڕەزاسووک وێنا دەکرا. هەر بۆیە خۆڕاگری لە بەرامبەر وەسوەسەکانیدا تا ئەو ڕادەیە سەخت و دژوارە.\nبە شێوەیەکی هاوچەشن، فاشیزم کارێک دەکات کە مرۆڤ وا وێنا بکات کە بەشێکە لە جوانترین و گرنگترین شت لە جیهاندا: واتە نەتەوە. فاشیست لای خۆیەوە وا بیر دەکاتەوە کە ” فێریان کردبووین کە فاشیزم بەدفەڕ و دزێوە. بەڵام کاتێ دەڕوانمە ناو ئاوێنە شتێکی زۆر جوان دەبینم، بۆیە ناکرێ من فاشیزم بم” و ئەوە کێشەیەکە کە لەگەڵ فاشیزم هەمانە. کاتێ بڕواننە ناو ئاوێنەی فاشیزم، خۆتان زۆر جوانتر لەوەی کە هەن دەبیننەوە.\nلە کۆتاییدا دیموکراسی لەسەر بنەمای عەقڵانییەت دانەنراوە بەڵکو هەستە. ئەگەر کەسێ بتوانێ بە شێوازێکی جدی لەسەر هەستەکانتان کاریگەری دابنێت، دیموکراسی دەبێتە شانۆیەکی بووکەڵەوازی.\nلە ئاراستەی هەوڵدان بۆ ڕێگریکردن لە گەڕانەوەی فاشیزم و دیکتاتۆری، گرنگترین پرسیارێک کە پێویستە هەر یەک لە ئێمە لە خۆمانی بکەین ئەوەیە کە چی بکەین نەبینە قەشمەجاڕی ئەوانی تر. نەیارانی لیبراڵ دیموکراسی میتۆدێکیان هەیە: ئەوان هەستەکانمان هاک دەکەن، هەستی وەکوو ترس، بێزاری و خۆخوازی و کەڵکیان لێ وەردەگرن بە مەبەستی ئاژاوەنانەوە و لە ناو بردنی دیموکراسی لە ناوخۆدا. ئەوان ناتوانن بە بێ ئامادەسازی ئەو هەستانە دروست بکەن، کەوابوو خاڵە لاوازەکانمان دەدۆزنەوە و لە دژی خۆمان بەکاریان دەهێنن. بۆیە ئەرکە لەسەر هەموومان کە خاڵە لاوازەکانمان بناسین بۆ ئەوەی نەکەوینە داوی ئاوێنەی فاشیزم.


تەماشاكردنى دوێنىَ، بەمەبەستى بینینى ئێستا – Denegkan\nbyمحه‌مه‌د\tFebruary 3, 2009\tئەدەب\nخوێندنەوەیەكە بۆ شیعرى (ئەشكەوتە پیرۆزەكە)ى شێركۆ بێكەس*\nكە ئەشكەوتەكەى "سەردێمان"\nبوو بە "شانەم"\nبیستو پێنج هەنگو بیستو پێنج\nگیزە گیزى هەرزەكارىو\nبیستو پێنج گوڵى دار چوالەى\nدەورو بەرى "گەڵاڵە" بوو!\nمن ئەو ساكە\nناو دارستانى زمان بووم\nتا سەر ئەكەتمە سەر شانى شیعرىَو\nتا ئەچوومە ئەستێركێكى پەخشانەوە\nسەد جار ئەكەوتمە خوارەوەو\nچەند جار خەریك بوو بخنكێم!\nهێشتا هەر لە خەودا ئەفڕیم\nئاوازم نوستووى ناو پووشو\nخەیاڵم بىَ پەڕو باڵو\nسنوورى جووكە جووكیشم\nتا لێوارى هێلانە بوو!\nئێمە عەشقى رووتو قووتى\n"سەكرى سەكران"و باى "هەڵگورد"\nبردبووینى بۆ لاى بەفرو بۆ لاى ئاگر\nوەرزىَ بەفرمان ئەكردە بەرى شیعرو\nوەرزێكى تر گڕمان ئەكرد\nبەجامانەى سەرى سروود!\nلەو دەمەدا ئێمە سەرو ملمان مۆمو\nمۆمدانیشمان دۆڵى چڕو\nئەو شەوانەى دائەگیرساین\nسوور سوور بەڕیز\nدەس بەچراى یادەوەرىو\nدەم بەخەندەى بارانەوە\nهەموو ئەهاتن بۆ لامان.\nبە هاژەى ژێر پردى "زەرد"و\nئاسمان وەك چاوى ساوایان\nپاكو روون بوو\nئەستێران هێندە نزم بوون\nئەتووت هاتوون بێنە خوارىَو\nلەو گوىَ چەمە تا بەربەیان\nلەگەڵ شەپۆلان هەڵپەڕن!\nهێندە جوان بوو هێندە جوان بوو\nكاتىَ شیعر لەبەردەمیا رائەوەستا\nوەكو مانگە شەوى ناو گۆم\nچۆن لاڵ ئەبىَو چۆن ئەوق ئەبىَ\nئەویش هەر وا!\nبەیانیەك چاوم لێبوو\nلەكەلێكدا، لایەكى مەمكۆڵەى سپى\nلەژێر بەفرە تەنكۆڵەكەى كراسەوە\nبە حاڵ دەركەوت!\nمن ئیتر شێت بوومو هەستام\nوتم ئەچم بۆ لاى "هەڵگورد"\nدەستى "هەڵگورد"م ماچكردو\nوتم: قوربان! من شاعیرى كوڕى شاعیرمو\nهاتووم بمكەیت بەكوڕى خۆت\n"باڵەكىَ خان"م بدەیتىَ!\nهەڵگورد پێكەنىو پێى وتم:\nتۆ نەزان كوڕى نەزانى!\nباڵەكىَ كچى من نیەو\nیەزدانیش هەرگیز كچى خۆى\nتا سنوورى هەرە دوورى\nشین خۆى ئەكرد بەناو سەوزاو\nزەرد خۆى ئەكرد بەناو ئاڵداو\nسوور ئەچووە ناو سپییەوەو\nكاڵو تۆخیش نێرو مىَ بوون\nبەناو یەكدا ئەشكانەوە!\nلەوىَ رەنگ رەنگێكى تر بوو\nلەوىَ بۆن بۆنێكى تر بوو\nلەوىَ ئاو ئاوێكى ترو\nجوانیش جوانیەكى تر بوو!\nبەڵام من خەوى رۆمانسیم\nلەنیوە شەوى شیعردا\nلاى برسێتى ئەم خانمە!\nبەناو كێڵگەى دەردەداردا\nئەیبردمەوە بەردەم هەتاوى نەخۆشى\nبەردەم گوڵى سیلاوى ناو باخەكانو\nلەبەردەمى زەردەخەنەى پایزانەى\nئافرەتانو منداڵاندا رایئەگرتم!\nهەموو جارىَ لەنیوە شەوى شیعردا\nخەونى ناسكم وەك تەونى جاڵجاڵۆكە\nبە هەناسەى ساردى ئەوان\nئەپەشۆكاو ئەئاڵۆزاو تێك ئەچۆوەو\nبۆ بەیانى خۆمو شیعرم\nبەپووشو پەڵاشو چیلكەو\nبە قوڵینەى گریاوى نان!\nلەزەمانى ئەو ئەشكەتە پیرۆزەدا\nئێمە بیست حیلەى "ئەیلول" بووین\nیاڵمان هەورى ئەرخەوانیى\nلەزەمانى ئەو ئەشكەوتە نەمرەدا\nئێمە بیست ژێى گەرووى وشەى\n"ێاڵح یوسفى" باوكمانو\nباوەشى گردىَ دایكمانو\n"مامە رووتە"یش باپیرمان بوو!\nهەموو رۆژىَ ئێمە سەد جار\nماچى رادیۆكەمان ئەكرد\nلەدەورى سەرى ئەگەڕاین\nدەستمان بەقژیا ئەهێنا\nبەساقەى زارى ئەبووینو\nلەمسەرەوە هەتا ئەو سەر\nلەسەر پەنجە ئەمانگێڕا!\nهەر بۆ ئەوەى\nخۆى لە وەڕینى سەگەلى\n"هانى هانى" لابداتو\nگەر بەهەنگە شەلێش بووە\nلەزەمانى نوزەى نانو\nقۆڕەى سكى وشەو رستەو\nتلۆقى بن پێى ئازادیىو\nلەزەمانى كێچو ئەسپىَو خۆدۆزینو\n"دى. دى. تیدا". لەزەمانى بەرگى شڕى\nپیناویى بەر "ئەى رەقیب"دا\nئێمە لەوىَ لەتەكیەكەى\nئەو ئەشكەوتە سۆفییەدا\nوەختىَ كە حاڵمان لێئەهات\nهیچ شتێكمان نەئەبینى\nجگە لەروحى باڵگرتووى شەهیدانو\nجگە لەخواو لەشاخو داخ!\nلەزەمانى بىَ گیرفاندا\nوەختىَ كەسەرى مانگانیش\nسى یان سىو یەكەوە ئەهات\nهەر خۆم تەنیا\nلەسەر دۆشەكى چڵكنى\nبە حەیاتى هەڵنەگیراو\nدائەنیشتمو پشتم ئەكردە دەرگاكە.\nجگە لەچوار پێنج مشكى ناسیاوو\nدوو سىَ شەوگەردى ئەبڵەق بووى\nسەر دیوارى بەرامبەرم\nكەسێكى تر نەیئەبینیم\n"سىَ سەدو پەنجا فلسەكەم"\nسەد جار ئەژمارد\n"سابوون، تووتن، سیغار، گوێزان\nدوو سىَ پیلو نوقڵو لفكەیەكى تازەو\nدەفتەرێكو دوو قەڵەمو\nمێوژە رەشكەو چەند باسووقىَ.\nپڕیان ئەكردم لەخۆزگەو\nبۆ بازاڕەكەى "گەڵاڵە"!\nلەو زەمانى ئەشكەوتەدا\n"یوسفى" فریشتەیەك بوو لەپەمووى خوا\nئاو پێى ئەوت:\nتۆ نەرمترى یاخود من؟!\nنان پێى ئەوت:\nمن برسیمەو بەڵام ئەى تۆ\n"عەبدولخالق" ئەنتێنە هەرە بەرزەكەى\nسەر ئەشكەوت بوو.\nوەختىَ ئەدواو پێئەكەنى\nگوڵ خەندەران سیماى ئەو بوو\nلەگۆنەوە سوور ئەبۆوەو\n"ئەمجەد" هێواش نەرم نەرم\nسەوزە گیا بوو.\nكاسە دۆیەكى سادەبوو\nبەقەد نانى تازەى سەر ساج\n"غالب" دەنگى دارو بەرد بوو بە ئینگلیزى.\nبەو رۆژگارە بەپێى پەتى\nئەچووە كێڵگەى فەرهەنگەوەو\nبەشوێن وشەدا ئەگەڕا!\n"ناكام" هەمیشە چوار مشقى\nلەداڵانى رۆمانێكدا دانیشتبوو\nهەر ئەینوسىو هەر ئەڕۆیشتو\nرێى رۆمان تەواو نەئەبوو.\n"عوزەیرى" پەڕسێلكە بوو\nچاوى شین بوو\nرۆژىَ بردیان نەهاتەوەو\nتا ساڵێكیش ئەشكەوتەكە بۆى ئەگریا!\n"عوسمان" بەرد بوو نەڕەى ئەهات\nكە هەواڵى ئەخوێندەوەو\nوەكو تاپڕ رستەیشى دائەگرتەوە\nیەك لەدواى یەك وەك تەرەقەو\nدەمەرقاچان وشەكان ئەتەقینەوەو\n"جەلال" درەختى گردەڵەى\nناو كەركوك بوو\nهەمیشە بۆنى بابەگوڕگوڕو بۆنى\nخەمو لیمۆى ئەوىَو بۆنى\n"ئیمام قاسم"ى لێئەهات!\n"دڵشاد" شمشاڵىَ بوو سەرخۆش\nنوكتەیەك بوو لەداماوییدا رسكابوو!\n"هێدى" بەردەوام وەفایىو\nحاجىو حافزى شیرازىو\nخانىو نالى میوانى بوون\nبەردەوامیش یەك لەسەر یەك\nشیعرى دیژلەمەى ئەدانىَ!\n"جەلیل" خورماى خەستەوى بوو\nبەسوارى پشتى فەیلیەكان\nلە زەمانى سەردێماندا\nلەو رۆژگارە نسرمەدا\nكە گۆرانى گەنجێتیمان\nخۆشیمان رووتو رەجاڵو\nچوون چلوورەى دەربەند ئەیبەست!\nلەو زەمانە بێكەسەدا\nئێمە كۆمەڵىَ شمشاڵ بووین\nلێومان ئەنا بەكونى زامى جەستەوەو\nفوومان ئەكرد بەخەمانداو\n-دوور لە ئێستا-\nئێمەو ئەشكەوتى سەردێمان\nهیچمان لە دنیا نەئەویست\nجگە لە پەیڤێكى جوانو\nیاخود گوڵێكى كێویلە\nبیدەین لەیەخەى نیشتمان!\nخوێندنەوەیەكە بۆ شیعرى (ئەشكەوتە پیرۆزەكە)ى شێركۆ بێكەس\nمرۆڤ هەمیشە لە ئێستاو لەو شوێنەى تیایدا وەستاوە هەڵدێتو چاوى لەكاتێكى دیكەو لەشوێنێكى دیكەیە. رەنگە بتوانین ژیانى مرۆڤ بەسەر دوو قۆناغى سەرەكییدا، دابەش بكەین. كە لە قۆناغێكیاندا چاو دەبڕێتە ئایندەو لە قۆناغەكەى دیكەیاندا چاو بەرەو رابردوو دەگێڕێتەوە. لە قۆناغى یەكەمدا سەرنجەكانى ئاراستەى ئایندە دەكاتو بەدیهاتنى خەونەكانى لەچركەساتە نەهاتووەكانى ئایندەدا دەبینێتو خەیاڵدانى بە وێنەگەلێكى دڵنشین پڕ دەبێت كە هەستدەكات لە ئایندەدا دەیانبینێتو پێیان دڵشاد دەبێت. ئەم هەستەیە كە زۆرجار هێزى بەرگەگرتنى نەهامەتییەكان بەمرۆڤ دەبەخشێتو تواناى درێژەدان بەژیانی تێدا بەهێز دەكات. ئایینەكانیش بەقوڵى كار لەسەر ئەم بونیادەى نێو روحى مرۆڤ دەكەنو لەبەرژەوەندى خۆیان بەكارى دەهێنن، ئایینەكان بۆ ئەوەى مرۆڤ بتوانێت لەو دۆزەخەدا بژى كە لەژیانى دنیاییدا تێیدەكەوێت، بەردەوام باسى بەهەشتێكى پڕ لەروبارى شیرو شەرابى بۆ دەكەن كە لە ژیانى دواییدا پێیدەگات. لەزۆرێك لە ئایینەكاندا لەبەرامبەر دۆزەخێكى ئێستاییدا، بەهەشتێكى ئایندەیى هەیە. دەمەوێت بڵێم مرۆڤ كە بەخەیاڵدانێكى پڕ لە دیمەنى جوانو دڵنشینەوە چاو دەبڕێتە ئایندەو بەدڵێكى خۆشەوە بەرەو رووى دەڕواتو هێدى هێدى بۆى دەردەكەوێت لەنەخشاندنى وێنەى ئایندەدا زیادەڕەویى كردووەو نەیتوانیووە وەك خۆى بیبنێت، دواى ئەوەى بەدەستى خۆى تەرمى بەشێك لەخەونەكانى خۆى دەنێژێتو دڵى چەندین برینى نائومێدیى تێدەكەوێت، ئیدى لەبرى ئەوەى حەز بە ئایندە بكات لێیدەترسێت. كاتىَ لە ئایندە دەترسێتو ناشتوانێت بەژیانى هەنوكەیی خۆى رازى بێت، ناچار چاو بەرەو رابردوو دەگێڕێتەوەو دڵ دەداتەوە بەڕابردوو. رابردوو جگە لەوەى جوانییە بەسەرچووەكانى ژیانى مرۆڤ لە حەقیقەتى خۆیان زیاتر دەچریسكێنێتەوە، نەهامەتییەكانیشى كەمتر جێگاى نیگەرانین، چونكە تاقیكراونەتەوە، چونكە تێپەڕێنراونو ئەنجامى كۆتاییان زانراوە. شۆڕشەكان زۆرجارو دواى ئەوەى ئەو دنیا جوانەیان بۆ دروستناكرێت كە پێشتر پەیمانى دروستكردنیان داوە، دەگەڕێنەوە بۆ رابردوو و لەناو رابردوودا دەژین. شێركۆش لەم شیعرەدا بەقوڵى كار لەناو رابردوودا دەكات، بەڵام ئەو وەك شۆڕشەكان بۆ ئەوە ناگەڕێتەوە بۆ رابردوو ناشیرینییەكانى ئێستامان لەبیر بباتەوە، بەڵكو رێك بە ئاراستەیەكى پێچەوانەى ئەو ئاراستەیە كار دەكات. دەیەوێت لەڕێى جوانییەكانى رابردووەوە قوڵتر ناشیرینییەكانى ئێستامان بۆ ئاشكرا بكات. لەم شیعرەدا هەموو وێنەكان وێنەى رابردوون، بەڵام ئامانجى هەموویان راكێشانى سەرنجى ئێمەیە بۆ ئێستا. بۆ پەڕاندنەوەى سەرنجەكانى ئێمەش لە دوێنێوە بۆ ئێستا، شێركۆ ئاوێنەیەكى داوینەتىَ. نەبوونى ئەو ئاوێنەیە ئێمە لەناو رابردوودا قەتیس دەكاتو لەبینینى ئێستا بێبەشمان دەكات. ئەو ئاوێنەیە ئەگەرچى لە رووكاردا زۆر سادەو كەمبایەخ خۆى دەنوێنێت، كەچى لەقوڵاییدا شیعرەكەى لە شیعرێكى ئاساییەوە كە هاتووە كۆمەڵە بیرەوەرییەكمان بۆ بگێڕێتەوە، گۆڕیووە بەشیعرێكى جیدى كە رەخنەى قووڵى لە ئێستا هەیە. ئاوێنەكە لەناو ئەم رستە بچوكەدایە: -دوور لە ئێستا-. ئەم ئاوێنەیە دەرفەتى ئەوەمان دەداتىَ زۆرینەى ئەو تیشكانەى لە شیعرەكەدا ئاراستەى رابردوو كراون پێچەوانە بكەینەوەو ئاراستەى ئێستایان بكەین. دەتوانین لە ناونیشانى شیعرەكەوە دەستپێبكەینو پیرۆزیى ئەشكەوتەكە، كە شوێنى دوێنێى ئێمە بووە، وەك ناپیرۆزیى كۆشكەكان تەماشا بكەین، كە شوێنى ئێستاى ئێمەن. ئەشكەوت خۆى هێماى ژیانێكى دوور لەشارو شارستانییەتە، وەلىَ لەم شیعرەدا شوێنى كۆكردنەوەى ئەو كەسانەیە وا لە پێناوى ئازادییدا تێدەكۆشنو وەكو ((كۆمەڵىَ شمشاڵ، لێو دەنێن بەكونى زامى جەستەوەو فوو دەكەن بە خەمانداو ئازادیى پێلێدەدەن))، بەم مانایە ئەشكەوت لەم شیعرەدا هێماى ئازادییە. لێرەوە دەتوانین ناونیشانى شیعرەكە وا بخوێنینەوە كە هاتووە پێمان بڵێت: دوێنێى ئێمە، ئەگەرچى لە ئەشكەوتیشدا بوو، لە ئێستامان جوانترو پیرۆزتر بوو، چونكە لەناو ئەو ئەشكەتەوە چاومان لە ئازادیى بوو، خەونمان بەئازادیىو بەژیانێكى جوانترو سەربەرزانەترەوە دەبینى. ئێستامان ئەگەرچى لەناوجەرگەى شارەكاندایەو لە كۆشكى گەورە گەورەدا دەگوزەرێت، ناپیرۆزە، چونكە ئیدى ئێمە چاومان لەهیچ نییەو خەون بەهیچ شتێكەوە نابینین. واتە شێركۆ لەنێوانى دوو جۆر ژیاندا كە یەكێكیان لەناو ئەشكەوتدایە، بەڵام ئازادیى رووگەیەتى، لەگەڵ ژیانێكدا، كە لەناو كۆشكدایە، بەڵام هیچ رووگەیەكى نییە، ژیانى نێو ئەشكەوتەكە هەڵدەبژێرێت. نەك هەر ئەوە، بگرە سیفەتى پیرۆزییشى پێدەبەخشێت. پێشتر وتمان ئاوێنەكە ئەم شیعرە لە دەقێكى ئاساییەوە كە هاتووە بیرەوەرییەك، یان چەند بیرەوەرییەكمان بۆ بگێڕێتەوە دەكات بەشیعرێكى جیدى، كەرەخنەى قوڵ ئاراستەى ئێستا دەكات، بابزانین چۆن؟ كاتىَ شاعیر دەڵێت : ((ساڵح یوسفى باوكمانو باوەشى گردىَ دایكمان بوو))، ئەوا لەراستییدا ویستویەتى بڵێت: بەرپرسانى دەزگاو دامەزراوە رەسمیىو ناڕەسمییەكانى ئێستاى ئێمە، ناتوانن باوكمانو كۆشكو سەراكانیشمان ناتوانن دایكمان بن! بێگومان ئەو باوكایەتییەى یوسفى وەكو ئەو باوكایەتییە نییە كە شێرزاد حەسەن لە حەساردا باسى دەكات، ئەم باوكە لەبرى ئەوەى حەسار بەدەورى نەوەكانییدا دروستبكات، فێرى شكاندنى حەسارەكانیان دەكات. لەبرى ئەوەى بیانخەسێنێتو بیانتۆقێنێتو بیانچەوسێنێتەوە، خۆیان دەكات بە حیلەى نێو ئەشكەوتێكى پیرۆزو یاڵیان دەكات بە هەورى ئەرخەوانیى سەر زۆزكو ناوچەوانیشیان دەكات بە تاشەبەردى هەرە بەرزى هەندرێن! ئەم باوكە فریشتەیەكە وەكو پەمووى خوا پاكو سپىو وەكو ئاو نەرمو نییانە. شێركۆ لەڕێى وێنەكێشانو پیشاندانى ئەم باوكەوە، وێنەى باوكێكى دیكەمان پێدەبەخشێت، كە باوكى نێو دەزگاو دامەزراوە رەسمیىو ناڕەسمییەكانى ئێستاى ئێمەیە. باوكێكمان پیشان دەدات، كە ئیدى هەرگیز ناتوانێت جێى دڵنیایى نەوەكانى بێتو فێریان بكات بۆ خۆیان پەیڤى جوانو بۆ نیشتیمانەكەشیان گوڵى كێویلەیان لە دنیا بوێت! باوكێكمان پیشان دەدات كە هەرگیز ناتوانێت بەچاوى باوكایەتییەكى وەكو ئەوەى ساڵحییەوە سەیرى هەموو نەوەكانى بكات، باوكێك هەندێجار، لەناو ماڵەكەى، (دەزگاكەى- دامەزراوەكەى) خۆیدا دەستدرێژى دەكاتە سەر كچەكانىو كوڕەكانى دەچەوسێنێتەوە. باوكێك هەر لەجۆرى سڵاوكردنو پێشوازیكردن لە نەوەكانییەوە، تا دەگات بەدابەشكردنى موڵكو سامان بەسەر نەوەكانییدا، نادادپەروەرە. زۆر شت بەهەندێكیان دەبەخشێتو هیچ بەهەندێكى دیكەیان نابەخشێت. شێركۆ كە دەشڵێت گردێك دەبوو بە دایكمان، لەڕاستییدا ویستویەتى بڵێت: كۆشكەكانمان هەستكردنى ئێمەیان بە گەرمایى كۆشى (دایك- نیشتیمان) لە روحدا كوشتووینو لەو نیعمەتەیان بێبەش كردووین. وەختىَ دەڵێت: ((لە زەمانى نوزەى نانو قۆڕەى سكى وشەو رستەو تلۆقى بن پێى ئازادیىو لە زەمانى بەرگى شڕى پیناویى بەر ئەى رەقیبدا، ئێمە لەوىَ لە تەكیەكەى ئەو ئەشكەوتە سۆفییەدا، بیست دەروێشى سەربەستى بووین))، ئەوا لەراستییدا ویستویەتى بڵێت: لە ئێستادا كە نان تێرو پۆشتەیەو قۆڕەى سكى نایەو ئازادیى پێڵاوى ئەمریكایى لەپێدایەو پێیەكانى تلۆق ناكەنو ئەى رەقیب بەرگى جوانو نوێى لەبەردایە، كۆشكە جوانو رازاوەكانمان ئێمەیان لەدەروێشى سەربەستییەوە كردووە بە پاشاى كۆیلە. ئێمەیان لەمرۆڤگەلێكى پڕ لە خەونەوە گۆڕیووە بۆ مرۆڤگەلێكى بێخەون. كاتىَ دەڵێت: ((وەختىَ كە حاڵمان لێئەهات، هیچ شتێكمان نەئەبینى، جگە لەروحى باڵگرتووى شەهیدانو جگە لە خواو لە شاخو داخ))، ئەوا لەراستییدا ویستویەتى بڵێت: لە ئێستادا وەختىَ حاڵمان لێدێت هەموو شتێك دەبینین شەهیدانو خواو شاخو داخ نەبێت، كە سىَ هێمان بۆ سەربەرزىو گەورەیىو ئازادیى. دواتر كە دەچێتە نێو وردەكارییەكانى ژیانى سادەى ئەوساو باسى ئەوە دەكات چۆن زیاتر لە سەدجار ئەو سێسەدو پەنجا فلسەى ژماردووە كە موچەى یەك مانگى رەبەقى بووەو چۆن دڵى پێخۆشبووەو چەند شتێكى سادەى وەكو سابوونو توتنو سیغارو گوێزانو پیلو نوقڵو لفكەو دەفتەرو قەڵەمو مێوژە رەشكەو باسوقو سجوقى پێكڕیووە، لە راستییدا ویستویەتى بڵێت: ئێمە ئەوسا دەمانتوانى دڵمان بەو شتە بچوكو سادانەش خۆش بێت، چونكە خۆمان گەورە بووینو خەونى گەورەمان دەبینى. بەڵام ئێستا ناتوانین دڵمان بە كۆشكو سەرا گەورەكانمانو بە ماشێنو بەسەروەتو سامانە زۆرو زەبەندەكانیشمان خۆش بێت، چونكە خۆمان بچوك بووینەتەوەو خەونى گەورەمان نەماوە. ویستویەتى بڵێت: ئێستا ئێمە لە مرۆڤگەلێكى گەورەى نێو شتگەلێكى بچوكەوە گۆڕاوین بۆ مرۆڤگەلێكى بچوكى نێو شتگەلێكى گەورە! ویستویەتى بڵێت ئێمە شوێنى خۆمانو شوێنى شتەكانمان گۆڕیوەتەوە، خۆمان چوینەتە شوێنى ئەوانو ئەوانیشمان خستۆتە شوێنى خۆمان. ویستویەتى بڵێت: ئێمە جوانىو گەورەیىو بەهاكانى خۆمان بە شتەكانمان بەخشیووەو خۆمان تا رادەیەكى زۆر بێجوانىو بێگەورەیىو بێبەها ماوینەتەوە. بەمجۆرە ئێمە دەتوانین ببینین شاعیر كاتىَ دەبێت بەخاوەنى هێزێكى گەورە بەسەر وشەدا، چۆن دەتوانێت بەكورتترین رستەو بەكەمترین وشەو دەستەواژە، ئەو دیوى شیعرەكەى پڕبكات لە وێنەو دەربڕینو رەخنەى قوڵ. چۆن دەتوانێت كارێك بكات نەوتراوەكانى نێو شیعرەكەى، یان راستتر ئەو دیوى شیعرەكەى، لە وتراوەكانى كەمبایەختر نەبن؟ چۆن دەتوانێت كارێك بكات شیعرەكەى لەگەڵ دوایین وشەى خۆیدا نەك تەواو نەبێت، بگرە بوونى راستەقینەى خۆى دەستپێبكات.\nلەرووى هونەرییشەوە، ئەم شیعرە زۆرترین خەسڵەتە شێركۆییەكانى تێدایە كە دەتوانین بە ئاسانى لەرێگاى ئەو خەسڵەتانەوە شیعرى شێركۆ بناسینەوە. بۆ نمونە لەم شیعرەشدا وەكۆ زۆرینەى شیعرەكانى دیكەى شێركۆ نەتەوەو نیشتمان ئامادەیى دیكتاتۆریانەیان هەیەو لەرێى ئەوانەوە شیعرییەت بەرهەمهاتووە. كێش هەمان ئەو كێشە چوار بڕگەییە شپرزەیەیە كە زۆربەى هەرە زۆرى شیعرى شێركۆى پێنوسراوەو لەیەك دوو جێگاشدا لەنگ دەبێت. لە شپرزەیى مەبەستم ئەوەیە كە ئەم كێشە لاى شێركۆ بەو شێوە سادەو رەوانو هێمنەى بۆ نمونە لاى پەشێو هەیە بوونى نییە. لاى شێركۆ كەمتر بە چوار + چوار دەڕوات. لەبرى ئەوە دەبێتە سىَ+ پێنج، یان دوو+ شەشو هتد.\nسەروا زۆرتر سەروایەكى تایبەتەو هەندێجار بە یەك پیت دروستدەبێتو هەندێجاریش بە دوو پیتو هەندێجاریش تەنها دەنگى وشەكان لەیەك دەچن. هەرگیز ئەو تێرییەى بۆ نمونە لەسەرواكانى حەمە عومەر عوسماندا هەیە لە شیعرى شێركۆدا بوونى نییە. بێگومان ئەمەش یەكێك لەو خاڵانەیە كە شیعرى شێركۆ لەشیعرى شاعیرانى دى جیادەكاتەوە.\nلەم شیعرەشدا وەك زۆبەى شیعرەكانى دیكەى شێركۆ جۆرێك لە چیرۆك، بوونى هەیەو گێڕانەوە رەگەزێكى زاڵەو كاتو شوێن-یش ئامادەیى ئاشكرایان هەیە.\nتەدویر یەكێكى دى لە خەسڵەتەكانى شیعرى شێركۆو ئەم شیعرەشیەتى، رستەكان بەلێشاو و بەبىَ وەستان بەدواى یەكدا دێنو كارێك دەكەن رستە كەمترو كۆپلە زیاتر بوونى هەبێت.\nسروشت لەناو زۆربەى هەرە زۆرى وێنە شیعرییەكاندا توخمێكى پێكهێنو زاڵو خاوەن ئامادەییە، بەڵام لەبەر جوانییەكەى نا، بەڵكو لەبەر ئەوەى حیكایەتى نەتەوەیەكى چەوساوەو نیشتیمانێكى داگیركراوو شۆڕشێكمان بۆ دەگێڕێتەوە. ئەوەتا مرۆڤەكان لەبەرد دەچن، بەڵام بۆ ئەوەنا جوانى بە گوىَ ئاوێك ببەخشن، بەڵكو بۆ ئەوەى بنەڕێننو دوژمن بترسێنن.\nمن پێشتر لە لێكۆڵینەوەیەكى دوورو درێژدا بە وردى لە تایبەتمەندییەكانى شیعرى شێركۆ بێكەس دواوم، كە زۆرینەى ئەو تایبەتمەنییانە لەم شیعرەشدا هەن، خوێنەر ئەگەر بە پێویستى بزانێت، دەتوانێت بگەڕیتەوە سەر ئەو سەرچاوەیە:\nمحەمەد كوردۆ، گەڕان بەدواى شیعرو جیاوازییدا، لێكۆڵینەوە.(لەبڵاوكراوەكانى بەڕێوەبەرێتى چاپو بڵاوكردنەوەى سلێمانى: 2006).\n*ئەم دەقو رەخنەیە لە ژمارە (35)ى گۆڤارى (هەنار)دا بڵاوكراوەتەوە.\nPrevious نامه‌یه‌ک بۆ خودا……رێبوار ره‌زا چوچانی\nNext ئیسلامی سیاسی لە مێژووی كۆماری توركیا


قەسەدە هەول ددە رێكەفتنەكە سیاسی ل گەل رژێما سووریێ ئیمزە بكە وبەرسڤا رژێمێ زەلالە | ARK News\nآرك نيوز...مالپەرەكە كوردستانێ ل سەر زارێ بەرپرسیارەكی قەسەدە ئەشكەرەرك كو قەسەدە ورژێما ئەسەد دەربارێ ئێریشا توركیا بۆ سەر رۆژهلاتێ چەمێ فەراتێ د گۆتووبێژیان دەنە , وقەسەدە هەول ددە رێكەفتنا لەشكەری ل گەل رژێما سووریێ بكە سیاسی .\nمالپەرا باس نیوز ل سەر زارێ بەرپرسیارێ قەسەدە راگەهاند كو جڤینا ناڤبەرا رژێما ئەسەد وقەسەدەدە ل شاما پایتەختا سووریێ ب سەرپەرشتیا رۆسیا هاتە ئەنجامدان , ود جڤینێ دە ئێریشا توركیا ب سەر رۆژهلاتێ چەمێ فەراتێ هاتە گۆتووبێژكرن .\nوەكە مالپەرا ناڤبووری دایەزانین كو قەسەدە هەول ددە رێكەفتنەكە سیاسی ل گەل رژێما ئەسەد ئیمزە بكە , ئەوژی د دەمەكێ دە رژێما ئەسەد بەردەوام دبێژە رێكەفتن ل گەل قەسەدە بێ شەر ومەرجن , وپێویستە تەڤایا ناڤچەیێن رۆژهلاتێ چەمێ فەراتێ ڤەگەرنە بن كۆنترۆلا رژێما ئەسەد دە .\nئارتیشا توركیێ د شاندنا كارانێن لەشكەری دە بۆ ناڤ خاكا سوریێ بەردەوامە\nخەلكێن باژارێ حەسەكێ دەربارێ رەوشا خراب بانگەك بەلاڤ كر\nجوتكارێن ل سەر چەمێ فەراتێ كازنجێن نەبوونا ئاڤێ و ئەلكتریكێ دكن\nگوهه‌رتنا نرخێ دۆلارێ ئەمەریكی له‌مبه‌ر لیرەیا سوری\nهێزێن روسی ب ته‌ناخوه گه‌ره‌ك له‌شكه‌ری ل گونده‌وارێ تل ته‌مه‌رێ ئه‌نجامدان\nگەركە رووسی توركی هەڤبەش ل رۆژئاڤایێ كوردستانێ ئەنجام دە\nعبدالكریم محمد بەرپرسێ رێخستنا گشتی یێ پارتیا دیموكراتا كوردستان سوریا راگەهاند\nئۆسۆ : ئەگەر رەوش بڤی رەنگی بەردەام ببە وێ كارەسەت لرۆژئاڤایێ كوردستانێ روو بدن\nعەبدالكریم محەمەد: مەبەست ژ لدارخستنا سەمیناران روونكرنا پێشڤەچوونێن دانوستاندنانە ژ بۆ ئەندام وئالیگرێن پەدەكەسە\nئارتیشا توركیێ د شاندنا كارانێن لەشكەری بۆ ناڤ خاكا سوریێ دە بەردەوامە\nهەرێما كوردستانێ نێزی پێنسەد رەوشێن دن یێ پێكەتنێ ب ڤایرۆسا كۆرۆنایێ وەكو بلندترین رێژەیا پێكەتنێن رۆژانە هاتن تۆماركرن\nل باژارێ كۆبانێ یێ رۆژئاڤایێ كوردستانێ دیاردەێە نەبوونا سووتەمەنیێ دەركەتی ێە ..


هەڕەشەى توندى ترەمپ\nرۆژنامەیەکى ئەمریکى ئاشکرایکرد، ئیسماعیل قائانى، فەرماندەى فەیلەقى قودسى سوپاى پاسداران لەسەردانەکەیدا بۆ بەغدا "هۆشداریی" داوەتە گروپە چەکدارەکان کە دان بەخۆیاندا بگرن و دۆخەکە گرژتر نەکەن و هێرشنەکەنە سەر پێگەکانى ئەمریکا.\nرۆژنامەى "واشنتن پۆست" ى ئەمریکى لە راپۆرتێکدا کە "ناس کورد" (28ى تشرینى دووەمى 2020) بەدواداچوونى بۆ کردووە لەزارى بەرپرسانى ئەمریکییەوە گواستییەوە، کە ترەمپ هەڕەشەى تۆڵەى توند و بەپەلەى کردووە، ئەگەر هەر ئەمریکییەک لە عێراق بکوژرێت.\nئەو هەڕەشەیە هاوکاتە لەگەڵ کوژرانى دیارترین زاناى ئەتۆمى ئێران لە نزیک تاران. کە ئێران هەڕەشەى وەڵامدانەوەى توند دەکات.\nبەپێی رۆژنامەکە، مستەفا کازمى سەرۆک وەزیرانى عیراق لەژێر فشارى بەرپرسانى ئەمریکدایە بۆ زیادکردنى هەڵمەتەکەى دژى گروپە چەکدارەکانى سەر بە ئێران، کە موشەکەکانیان چەند جارێک ئەو پێگە دیبلۆماسی و سەربازییانەیان پێکاوە کە ئەمریکییەکان بەکاریدەهێنن.\nچەند گروپێکى چەکدار لە تشرینى یەکەمى رابردوودا، هەڵپەساردنى هێرشە موشەکییەکانیان راگەیاند، بەمەرجى ئەوەى بەغدا خشتەیەکى کاتى دابنێت بۆ کشانەوەى هێزەکانى ئەمریکا، بەڵام دوو هەفتە لەمەوبەر جارێکى تر هێرشەکان دەستیانپێکردەوە بۆ سەر ناوچەى سەوز و نزیک باڵیۆزخانەى ئەمریکا.\nئاژانسى رۆیتەرز لەزارى بەرپرسێکى ئەمرکییەوە گواستییەوە، ترەمپ لە کۆبوونەوەیەکدا لەگەڵ گەورە راوێژکارەکانى لە کۆشکى سپى هاوکات لەگەڵ هێرشەکانى ئەمدواییە بۆ سەر ناوچەى سەوز، داواى بژاردەکانى هێرشکردنە سەر پێگە ئەتۆمییەکانى ئێرانى کردووە.\nبەڵام بەپێی رۆژنامەى واشنتن پۆست، بەرپرسانى ئەمریکى ئامۆژگارى ترەمپیان کردووە هێرشى پێشوەختە نەکاتە سەر تاران. لە وەڵامیشدا ترەمپ وتویەتى ئامادەیە بۆ دەرکردنى هەر بڕیارێک بۆ وەڵامدانەوەیەکى تێکشکێنەر، ئەگەر هەر ئەمریکییەک بەهۆى هیرشەکانى گروپەکانى سەربە ئێرانەوە بکوژرێت.\nدواى چەند رۆژێک لەو کۆبوونەوەیە، وتەبێژى حکومەتى ئێران رایگەیاند هەر جموجۆلێکى ئەمریکى دژى ئێران وەڵامى توند دەدرێتەوە، پاشان ئیسماعیل قائانى فەرماندەى سوپاى پاسداران گەیشتە بەغدا بۆ ئەوەى هانى گروپەکان بدات دان بەخۆیاندا بگرن.\nبەپێی "واشنتن پۆست"، قائانى هۆشداریداوەتە گروپە چەکدارە عێراقییەکان لەهەر هەڵکشانێکى هێرشەکان دژى ئامانجەکانى ئەمریکا پێش رۆیشتنى ترەمپ لە پۆستەکەى لە 20 ى کانونى دووەمدا.\nیەکێک لە ئامادەبوونى کۆبوونەوەکە وتویەتى، قائانى بە میلیشیاکانى وتووە "تەنها چاوەڕوان بن".\nوتەبێژى کەتائیبى حزبوڵا دەڵێت، دان بەخۆداگرتن باشترین رێگەیە بەتایبەتى کە ئیدارەى ترەمپ دەیەوێت هەندێ لە هێزەکانى ئەمریکا بکێشێتەوە.\nواشنتن کە بەشێوازێکى لەسەرخۆ هێزەکانى لە ئەمریکا کەمدەکاتەوە، پێشتر هەڕەشەى داخستنى باڵیۆزخانەى کرد لە عێراق، ئەگەر بەغدا کۆتایی بە هێرشە موشەکییەکانى گروپە چەکدارییەکان نەهێنێت.\nبەوتەى بەرپرسانى ئەمریکا، ژمارەى هێزەکانى ئەمریکا لە 3000 هەزارەوە بۆ 2500 هەزار کەمدەکرێتەوە لە کانونى دووەمدا.\nناوەڕۆکى کۆبونەوەى وەفدێکى پارێزگاى هەڵەبجە لەگەڵ سەرۆک کۆمار\n2020.12.07 - 08:51


هەتاو چیرۆکی ئەشکەنجەدان و دیپۆرتکردنەوەی ڕۆژنامەنووسێکی کورد ئاشکرا دەکات - هه‌تاو هەتاو چیرۆکی ئەشکەنجەدان و دیپۆرتکردنەوەی ڕۆژنامەنووسێکی کورد ئاشکرا دەکات - هه‌تاو\nسەرەتا > هەتاو > هەتاو چیرۆکی ئەشکەنجەدان و دیپۆرتکردنەوەی ڕۆژنامەنووسێکی کورد ئاشکرا دەکات\nهەتاو چیرۆکی ئەشکەنجەدان و دیپۆرتکردنەوەی ڕۆژنامەنووسێکی کورد ئاشکرا دەکات\nشەوی ٢٧ـی تەممووز، کاتێک سەرقاڵی ڕووماڵی کێشەی دەستگیرکردنی ١٩پەنابەر بوو لەبەندەری کۆمەنیزیا ڕۆژنامەنووسێک دەستگیرکرا و پاشان لەگەڵ پەنابەرەکان بەنایاسایی دیپۆرتی تورکیا کران.\nهەورامان محمد لەگەل سەروک وەزیرانی یونان و پشتیوان جاف بەشداری کوبونەوەی کردنەوەی فروکە خانەکان لەکاتی کۆرۆنادا دورگەی سانتۆرینی\nهەورامان محمد خالید وێنەگری ماڵپەڕی پشتی نیوزە لەوڵاتی یۆنان چیرۆکی دیپۆرتکردنەوەکەی بۆ هەتاو دەگێڕێتەوە.\nهەورامان محمد کامێرەمانی پشتی نیوز لەسەر سنووری یونان تورکیا کاتێ تورکیا دەرگای بەڕوی کوجبەران کردەوە\nدرێژەی چیرۆکەکەی هەورامان محمدی ڕۆژنامەنووس بەم شێوەیە:\nدوای ئەوەی بەنایاسایی دووجار پەنابەرانی کورد و ئەفغانی لەبەندەری کومەنزیاوە دیپۆرت کرابوونە و لەهیچ میدیایەکی یۆنانی و ئەوروپی باس نەکرابوو بۆیە ناو براو هەڵسا بەوەی لەنزیکەوە ئەم هەواڵە پشت ڕاست بکاتەوە و بیکات بەڕاپۆرتێک؛ بەڵام بەبێ ئەوەی بەرپرسانی بەندەرەکە ئاگاداربکاتەوە و بەنهێنی لەشاری ئەسیناوە بەڕێکەوت بۆئەوەی راستی و دروستی ئەوکارە بخاتە ڕوو وەک پەنابەرێکی ئاسایی گەیشتە بەندەرەکە و دیمەنی هەوڵدانی پەنابەرانی بەدی کرد، کەهەوڵیان دەدا بگەنە میناکەی بەندەرەکە و لەوێوە بەڕێگای شاحینە خۆیان بخەنە نێو باخیرەکان، کە بۆئیتالیا دەڕۆیشت.\nهەورامان محمد تورکیا دوای دیپۆرت کردنەوەی بۆ ئیستنبول\nهەورامان باس لەوە دەکات، کاتێ وێنە و ڤیدیۆی دەرەوەی بەندەرەکەی تەواو کردووە بەنهێنی و لەگەڵ پەنابەرەکان چووەتە نێو مینای بەندەرەکەوە و لەوکاتەی هەوڵیداوە وێنەی پەنابەرەکان تۆماربکات، کە لەژێر شاحینەکان دا لەڕێگای ئەکسلەکانیەوە داخلی ناو باخیرەکە دەبن لەکاتژمێر ١٠ـی شەودا دەستگیرکرا و پاشان موبایلەکەی لێسەندراو لەگەل ١٩پەنابەر زیندانی کرا بۆماوەی دوو ڕۆژ نەیویست بوو خۆێ ئاشکرا بکات، کە ڕۆژنامەنووسە و بۆکاری ڕۆژنامەوانی لەوشوێنە بووە.\nئاماژە بەوەش دەکات، لەڕۆژێکدا تەنها جارێک بۆیان هەبوو بچنە تەوالێت و داوای نان بکەن، بەڵام ڕۆژی دووەم پاسێکی زیندانی هێنراو لەوێدا موبایلەکانیان و گیرفانیان پشکێندرا و پاشان کەلپجەکران، هەورامان دەڵێت: "ئەوکات زانیم کەوا دیپۆرت کردنەوەیە بوتورکیا لەزاری پەنابەرەکانەوە ناسنامەی خوم ئاشکرا کرد کەڕوژنامە نووسم لەولاتی یوناندا و کوردستان دا خاوەنی ئەوراقی شەش مانگیم ئوزفایز کەداوای مافی بەنابەریم کردوە دوسال و نیو لەیونان دەژیم".\nبەڵام ئاشکراکردنی ناسنامەی ڕاستەقینە هیچ سودێکی بەهەورامان نەگەیاند چونکە دوای سوکایەتی پێکردن وو لێسەندنی کارتی ڕۆژنامەنووسی و موبایل و تەواوی بەلگەنامەکانی فرێدرایە نێو زەرفێکی ڕەشی گەورە خرایە نێو پاسەکە و دوای هەشت کاتژمێر و نیو بەڕێگاوە بەرەو سنوری تورکیا بردران.\nئەو باسی لەوەکردووە، کە کاتێ دابەزیون لەپاسەکە لەلایەن پۆلیسی یونانەوە بەبۆری ئاو و داری پۆلیسی لێیان دراوە و پاشان لەگەڵ ٢٠ بۆ ٢٥ کوچبەری تازە گەشتوو بەنێو خاکی یونان لەتورکیاوە دواتر بەبێ ئەوەی نان یاخود ئاویان پێبدرێت لەژورێکی ٥مەتر بە٥مەتری دا تا کاتژمێر ١٠ـی شەو لەزیندان ماونەتەوە و دواتر بەلێدان هەموویان خراونەتە نێو ئۆتۆمبێلێکی سەربازی داخراو.\nشوێنەواری لێدان و ئەشکەنجە دانی ڕوژنامەنووس هەورامان محمد لەلاین هێزی یۆنانی\nئەوەشی خستە ڕوو، کە لەلایەن هێزی کوماندۆ و پۆلیسی یۆنانەوە سوکایتییان پێکراوە و لەسەر سنور بەنهێنی و بەبێ ئەوەی ولاتی تورکیا بزانی لەلایەن چەند کەسێکی دەمامک دارەوە کە بەکوردی کرمانجی قسەیان کردووە خراونەتە ناو چوپ و لەناو ئاوی نێوان یۆنان و تورکیا پاشان دیپۆرت کراونەتەوە و دواتر لەلایەن هێزەکانی جەندرمەی تورکیا دەستگیرکران و ڕەوانەی ئیستەنبوڵ کران.\nItem Reviewed: هەتاو چیرۆکی ئەشکەنجەدان و دیپۆرتکردنەوەی ڕۆژنامەنووسێکی کورد ئاشکرا دەکات Rating: 5 Reviewed By: لەلایەن دێرین ڕەسوڵ


مانگی داهاتوو بۆ دووەمین جار گەورە پێشەنگای تەکنەلۆژی HITEX لە هەولێر بەڕێوە دەچێت – Rojapp\nHome/agnews/مانگی داهاتوو بۆ دووەمین جار گەورە پێشەنگای تەکنەلۆژی HITEX لە هەولێر بەڕێوە دەچێت\nماکوان بەرزان May 8, 2021 agnews Leave a comment 25 Views\n8, ئایار 2021\nدوو ساڵ لەمەوبەر بۆ یەکەم جار بوو پێشەنگایەکی تایبەت بە بابەتی تەکنەلۆژیا لە هەرێمی کوردستان بەڕێوەبچێت، ڕێکخەرانی پێشەنگاکە ئاشکرایان کرد کە هەمان شت بۆ ئەمساڵیش دووبارە دەبێتەوە و پێشەنگای تەکنەلۆژی HITEX لە هەولێر ئەنجام دەدرێتەوە. وا بڕیار بوو پێشەنگاکە ساڵی ڕابردووش ئەنجام بدرابایە، بەڵام ڤایرۆسی کۆرۆنا ببووە تاکە ڕێگر.\nوا بڕیارە پێشەنگای تەکنەلۆژی HITEX لە 16 تاوەک 19 ـی حوزەیرانی ئەمساڵدا لە پێشەنگای نێودەوڵەتی هەولێر لە شاری هەولێری پایتەخت بەڕێوە بچێت. ڕێکخەرانی پێشەنگاکە دەڵێن زیاد لە 100 کۆمپانیای ناوخۆیی و دەرەکی بەشداری تێدا دەکەن بۆ نمایشکردنی نوێترین بەرهەم و داهێنانەکانیان.\nئەمانە ئەو بابەتانەن کە چاوەڕوان دەکرێت لە پێشەنگاکەدا نمایش بکرێن:\nمۆبایل و تابڵێتەکان.\nئامێری ئەلیکترۆنی ناوماڵ.\nڕایەڵە و ئاسایش.\nژیری دەستکرد (Artificial Intelligence).\nڕاستی خەیاڵی (VR/AR).\nئامێرە پەیوەندییە دوور مەوداکان.\nوێنە و ڤیدیۆ دیجیتاڵییەکان.\nتەکنەلۆژیای زانیاری زانکۆکان.\nبە هیوای دووبارە بوونەوەی بۆنەی تەکنەلۆژی لەم شێوەیە لە داهاتوودا، تاوەک دەرئەنجام هەرێمەکەمان بکەنە ناوەندێکی گرنگی تەکنەلۆژی لە ڕۆژهەڵاتی ناوەڕاست و جیهان.\nPrevious WHO bo Vaksîneke Çînê Destûra Karanînê Dide\nNext RINDIK: Tirk Kurdistana Başûr jî dikin Efrîn


رێنوێنیی زانکۆیی لەبەهاری ٢٠٢٠ دا | The American University of Iraq Sulaimani\nThursday, February 6, 2020 - 09:00\nبەشی خزمەتگوزاریی فێرخوازان لەزانکۆ ، رۆژی ٦ ی شوباتی ٢٠٢٠ ، رۆژیادێکی دەربارەی رێنوێنیی زانکۆیی ، بۆ ئەو فێرخوازانە سازکرد کە لەوەرزی بەهارەی خوێندنی ساڵی ٢٠٢٠ دا ، دەست بەخوێندنی پرۆگرامی بەکالۆریۆس دەکەن .\nسەرۆکی زانکۆ دکتۆر بروس واڵکر فیرگسون ، تاقی سەرلەبەیانیی رۆژیادەکەی بەوتەیەک دەستپێکرد ، تیایدا بەخێرهاتنی فێرخوازانی نوێی کردو وتی : "ئێوە لەناو هاوڕێیانی خۆتاندان" . هەروەها وتی : "ئێمە ... پابەندین بەوەی ژیانتان ئاسان بکەین و هاوکاریتان بکەین بۆ سەرکەوتن" .\nسەرۆکی زانکۆ ، بەمەبەستی هاوکاریکردنی فێرخوازان بۆ سودوەرگرتنی زیاتر لەو کاتانەی لەزانکۆدا بەسەری دەبەن ، کۆمەڵێک خاڵی خستەڕو ، پاشان وتی : "خۆتان بهێننە پێش چاوی خۆتان لە ٥٠ ساڵی تردا ... دوبارە لەخۆتان بپرسنەوە بەتەمای چین" .\nلەدەستپێکی تاقی بەیانیی رۆژیادەکەدا ، هەریەکە لەدکتۆر وۆلفگانگ هینک - یاریدەدەری سەرۆکی زانکۆ بۆ کاروباری ئەکادیمی و ، دکتۆر بارین کایا ئۆغڵۆ - راگری فێرخوازان ، لەبەردەم فێرخوازاندا قسەیان کرد .\nشایانی باسە فێرخوازان فرسەتەکەیان قۆستەوە بۆ زیاتر ئاشنابون بەیەکدی پێش دەستپێکردنی کۆرسی داهاتوی خوێندن ، هەروەها وێنەیەکی بەکۆمەڵیان گرت کە تیایدا ژمارەکانی ساڵی تەخەڕوجکردنیان "٢٠٢٥" بەرجەستە کرد.\nبەدەستهێنانی مینحەی بلیک و بایلیی ساڵی ٢٠٢٠ لەلایەن ئەرینا دلێرەوە


ژیان | عێراق | سەردانەکەى کازمى بۆ سعودیە دواخرا\nسەردانەکەى کازمى بۆ سعودیە دواخرا\n2020-07-20 | 759 جار خوێندراوەتەوە\nهەرچەندە بریاربوو ئەمڕۆ مستەفا کازمی، سەرۆکوەزیرانی عێراق بەسەردانێک بگاتە سعودیە، بەڵام بەهۆی نەخۆشکەوتنی شای سعودیە، ئەو سەردانە بۆ کاتێکی نادیار دواخرا.\nوردەكاری دیدارەكەی مستەفا کازمی و جەواد زەریف ئاشكراكرا\nبڕیاربوو ئەمڕۆ دووشەممە مستەفا کازمی، سەرۆکوەزیرانی عێراق لە یەکەم گەشتیدا بۆ دەرەوەی وڵات، سەردانی سعودیە بکات و لەگەڵ گەورە بەرپرسانی ئەو وڵاتە بۆ گفتوگرکردن لەسەر چەند پرسێکى تایبەت بە پەرەپێدانی پەیوەندیی نێوان هەردوولاکۆبێتەوە، بەڵام سەردانەکەی بەهۆی نەخۆشکەوتنی شای سعودیە بۆ کاتێکی نادیار دواخراوە.\nفەیسەڵ بن فەرحان ئال سعود وەزیری دەرەوەی سعودیە بە میدیاکانى وڵاتەکەى ڕاگەیاندووە، لە ئێستادا شا سەلمان شاى سعودیە بارى تەندروستى تێکچووە بەو هۆیەوە سەردانى سەرۆک وەزیرانى عێراق بۆکاتێکى نادیا دواخراوە.\nشا سەلمان تەمەنی 84 ساڵە و لە ساڵی 2015وە حوکمی سعودیە دەکات. پێش ئەوەی ببێتە شای سعودیە، ماوەی دوو ساڵ و نیو شازادەی جێنشین و جێگری سەرۆکوەزیرانی وڵاتەکەی بووە. هەروەها وەکو پارێزگاری هەرێمی ریاز بۆ ماوەی زیاتر لە 50 ساڵ خزمەتی کردووە .\nئەمە لەکاتێکدایە، دوێنی دواى ئەوەى محەممەد جەواد زەریف وەزیری دەرەوەی ئێران گەیشتە بەغدا لەکۆنگرەیەکى رۆژنامکەوانیدا فوئاد حوسێن وەزیری دەرەوەی عێراق ئاماژەى بەوەى کرد ئەمڕۆ مستەفا کازمی سەرۆکوەزیرانی عێراق بە سەرۆکایەتیی شاندێک دەگاتە سعودیە.


نێچیرڤان بارزانی و ئەنگێلا مێرکڵ کۆبوونەوە\nنێچیرڤان بارزانی، سەرۆک وەزیرانی هەرێمی کوردستان و ئەنگێلا مێرکڵ، ڕاوێژکاری باڵای ئەڵمانیا لە بەرلین کۆبوونەوە.\nئاژانسى پاراستن و زانیارى هەرێمی کوردستان:\nخەڵكی هەرێمی کوردستان خۆیان لە ئاژاوە بپارێزن\nبەڕێوەبەرى ئاژانسى پاراستن و زانیارى داوا دەکات خۆپیشاندانەکان بە ئاراستەى هەڵەدا نەبرێن و پشێوییان لێ نەکەوێتەوە.\nدەبێ حکوومەتی هەرێمی کوردستان واز لە دەسەڵات بێنێت\nبزووتنەوەی ئیسلامی کوردستان رایگەیاند کە ھیچ پاساوێکی سیاسی و ئەخلاقی بۆ ئەم حکومەتە نەماوەتەوە و پێویستە بەوازھێنان و داوای لێبوردن و دەستبەرداربوون لەژیانی سیاسی حکومەت و دەسەڵات بەجێ بھێڵن.\nچارەنووسی دانوستانەکانی هەرێمی کوردستان و بەغدا\nنوێنەری هەرێمی کوردستان لە یادداشتێکی تایبەتیدا ڕوانیویەتییە دانوستانەکانی نێوان هەولێر و بەغدا و دەڵێ: کوردەکان وێرای ڕێککەوتن لە گەڵ بەغدا، پابەند دەبن بە تەواوەتی سەرزەوینیی عێراق.\nبە هۆی تەشەنەسەندنی دۆخی سلێمانی؛\nنێچیرڤان بارزانی دەگەڕێتەوە هەرێمی کوردستان\nسەرچاوەیەکی عێراقی ڕایگەیاند کە سەرۆک وەزیرانی هەرێمی کوردستان کە سەردانی ئەڵمانیای کردووە، سەفەرەکەی بە نیوەچڵ هێشتەوە و دەگەڕێتەوە بۆ هەرێمی کوردستان.\nمەرجی کوردەکان بۆ دەنگ دان بە بوودجەی ٢٠١٨ ی عێراق\nنوێنەری بزووتنەوەی گۆڕان لە مەجلیسی عێراق لە ڕێککەوتن بە مەرجی پارتە کوردییەکان لە گەڵ پەسەند کردنی ڕەش نووسی یاسای بوودجەی ٢٠١٨ ی عێراق هەواڵی دا.\nسوپای تورکیا پاگه‌نده‌ی کرد:\n۲۹ ئه‌ندامی په‌که‌که کوژران\nئه‌رکانی گشتی هێزه سه‌ربازییه‌کانی تورکیا له میانه‌ی ڕاگه‌یه‌ندراوێک پاگه‌نده‌ی کرد که له بۆردمانی ئاسمانی ناوچه باکوورییه‌کانی هه‌رێمی کوردستان و ناوچه‌ی خواخۆرک و مه‌تینا ۲۹ هێزی په‌که‌که کوژراوه.\nناوەڕۆکی پەیوەندی تڕزا مەی لەگەڵ نێچرڤان بارزانی\nسەرۆک وەزیرانی بریتانیا پەیوەندی تەلەفۆنی بە سەرۆکی حکوومەتی هەرێمی کوردستانەوە کرد.\nخۆپیشاندان لە هەولێر دژی عەبادی بەڕێوەچوو\nبە هۆی ناونەهێنانی ناوی پێشمەرگە لە شاری هەولێر خۆپیشاندان دژی حەیدەر عەبادی سەرۆک وەزیرانی عێراق بەڕێوە چوو.\nبارزانی و نوجێفی:\nکێشەکان نابێ بە زمانی زبر یەکلایی بکرێنەوە\nمەسعوود بارزانی لە دیداری جێگری سه‌رۆك كۆماری عێراق جه‌ختیان له‌وه كرده‌وه، كه كێشه‌كانی نێوان هه‌رێمی كوردستان و به‌غدا نابێت له رێگه‌ی زمانی زبر و فه‌رزی ئه‌مری واقیع یه‌كلایی بكرێته‌وه، به‌ڵكو ده‌بێت سه‌رجه‌م كێشه‌كان له‌ڕێگه‌ی گفتوگۆ و دانیشتن چاره بكرێت.\nسکاتلەندیا ۱۰۰ هیزی سەربازی ڕەوانەی هەرێمی کوردستان کرد\nوڵاتی سکاتلەندیا بە مەبەستی مەشقی سەربازی و ڕاهێنانی هێزی پێشمەرگە، ١٠٠ هێزی سەربازیی خۆی ڕەوانەی هەرێمی کوردستان کرد.\nسەرکۆنسولی ئێران لە هەولێر:\nئێران هیچ کات دەوڵەت و خەڵکی هەرێمی کوردستان بە دوژمن نازانێت\nسەرکۆنسولی ئێران لە هەولێر وتی: سەرەڕای بوونی هەندێک جیاوازی لە ڕاوبۆچوونەکان، ئێران هیچ کات دەوڵەت و خەڵکی هەرێمی کوردستانی وەک دوژمنی خۆی نازانێت.\nگریبەستە نەوتییەکانی هەرێمی کوردستان جێی نیگەرانییە\nباڵوێزی ئەمریکا لە عێراق نیگەرانیی خۆی بۆ گرێبەستە نەوتییەکانی هەرێمی کوردستان لە گەڵ کۆمپانیاگەلی دەرەکی دەربڕی.\nنوێنەری هەرێم لە فەڕەنسا؛\nفەڕەنسا دەتوانێت ڕۆڵی گرنگی لە نێوان بەغدا و هەرێمدا هەبێت\nنوێنەری هەرێمی کوردستان لە فەڕەنسا وتی: دیداری لێژنەی هەرێمی کوردستان لەگەڵ سەرۆک کۆماری فەڕەنسا لە کاتێکی گرنگدا ڕووی داوە.\nماکرۆن و نێچیرڤان بارزانی دیداریان کرد\nسەرۆکی حکومەتی هەرێمی کوردستان گەیشتە کۆشکی ئێلیزێ و لە لایەن ئیمانۆیل ماکرۆن، سەرۆکی فەرەنساوە پێشوازی لێکرا.\nئەندامی باڵای سیاسی یەکێتی:\nئامانجی سەردانی بارزانی بۆ تورکیا ئاسایی کردنەوەی پەیوەندیەکانە\nئەندامێکی باڵای سیاسی یەکێتی نیشتمانی سەبارەت بە سەردانی نێچیرڤان بارزانی بۆ تورکیا وتی: ئامانج لەم سەردانە چاک کردنەوەی پەیوەندییەکانی نێوان هەر دوو لایە.\nسەرۆک وەزیرانی بریتانیا:\nهەرێمی کوردستان ڕێز لە عێراقی یەکگرتوو بگرێت\nتیریزا مەی سەرۆک وەزیرانی بەریتانیا داوای لە هەرێمی کورستان کرد ڕێز لە عێراقێکی یەکگرتوو بگرێت.\nچوونی هێزەکانی ئەمریکایی بۆ بنکەی "کی ١"ی کەرکووک\nسەرچاوەیەکی عێراقی لە چوونی هێزەکانی ئەمریکایی بۆ بنکەیەکی سەربازی لە کەرکووک هەواڵی دا.\nوته‌بێژی حه‌شدی شه‌عبی:\nنه‌جمه‌دین که‌ریم هه‌ڵاتووه بۆ ئه‌مریکا\nوته‌بێژی هێزه‌کانی حه‌شدی شه‌عبی له باکووری عێراق ڕایگه‌یاند که پارێزگاری پێشووی که‌رکووک هه‌ڵاتووه بۆ ئه‌مریکا و مانگانه ده‌ستی به سه‌ر ۱۰ ملیۆن دۆلار پاره‌ی نه‌وتی که‌رکووکی وەگرتووه.\nشایەدانی خۆجێی ڕایانگەیاند:\nسووڕانەوەی فڕۆکەکانی تورکیا لە ئاسمانی سلێمانی\nهەندێک سەرچاوە لە گەشتی فرۆکە جەنگییەکانی تورکیا بە ئاسمانی چیای ئاسۆس لە پارێزگای سلێمانی هەواڵیان دا.\nمەرجەکانی بەغدا بۆ دانوستان و پێدانی مووچەی فەرمانبەرانی هەرێم\nبەرپرسێکی عێراقی دەڵێت کوردەکان دەبێ ئەنجامی ڕیفراندۆم هەڵوەشێننەوە و پابەندبوونیان بە پاراستنی یەکگرتوویی ڕاگەیێنن.\nبڕیاری نوێ حکوومەتی عێراق بۆ بازرگانانی هەرێمی کوردستان\nبە پێی بڕیارە نوێیەکەی حکومەتی عێراق پێویستە بازرگانانی هەرێم بچن لە بەغدا مۆڵەتی کاری بازرگانی لە حکومەتی عێراق وەربگرن.\nفوئاد مەعسووم لە سەردانی بزووتنەوەی گۆڕان:\nلە گەڵ لێپرسراوان هەوڵی ئارام کردنەوەی دۆخی کەرکووک دەدەین\nسەرۆک کۆماری عێراق، لە سەردانی بۆ لای بزووتنەوەی گۆران ڕایگەیاند ئەو سەردانە بە مەبەستی سوود وەرگرتن لە بۆچوونەکان بۆ چارەسەری کێشەکانی نێوان ھەرێم و حکوومەتی ناوەندی و ھەروەھا ئارام کردنەوەی دۆخی کەرکوک بووە.\nپەیوەندی هەرێمی کوردستان لەگەڵ ئێران بەردەوام دەبێت\nسەرۆک وەزیری هەرێمی کوردستان بە ئاماژە بەوەی کە پەیوەندی نێوان هەولێر و تاران باشە، وتی: پەیوەندی هەرێمی کوردستان لەگەڵ ئێران درێژەی دەبێت.\nهیچ یاسا و دەوڵەتێک ناتوانێ ڕیفراندۆمی هەرێم هەڵوەشێنێتەوە\nسەرۆکی پارتی دیمۆکراتی کوردستانی عێراق جەختی کرد کە هیچ دەوڵەت و یاسایەک ناتوانێ ڕیفراندۆمی هەرێمی کوردستان هەڵوەشێنێتەوە.\nدروست بوونی گرووپێکی نوێی داعش له نزیک خورماتوو\nهێزه ئه‌منییه‌کانی خورماتوو ڕایانگه‌یاندووه که گرووپێکی نوێی داعش له ناوچه‌ی نێوان خورماتوو و کفری له حاڵی خۆ ڕێکخستنه‌وه‌ن.\nسه‌رکردەیەکی یه‌کێتی نیشتمانی کوردستان:\nهەرێم ئه‌نجامی ڕیفراندۆمی سەربەخۆیی هه‌ڵده‌وه‌شێنێته‌وه\nسه‌رکردەیەکی یەکێتی نیشتمانی کوردستان ده‌ڵێت: حکوومه‌تی هه‌رێمی کوردستان به‌پێی حوکمی دادگه‌ی فیدڕاڵ ئه‌نجامی ڕیفراندۆم هه‌ڵده‌وه‌شێنێته‌وه.


June 10, 2019 – Dengekan\nHome / 2019 / June / 10\n“دەریاس و لاشەکان” لە نێوان سەنا و رەخنەدا … کامیار سابیر\nWritten on June 10, 2019, by Kamyar Sabir\nئەم نووسیینە بەسەر دوو بەشدا، لایەنە نێگەتیڤ و پۆزەتیڤەکانی رۆمانەکەدا، دابەش دەبێت. لایەنە نێگەتیڤەکانی رۆمانەکە:- تەنانەت لە رۆمانی فانتەسییشدا، نووسیین و هەڵێنجانی مانا و مەغزا گرنگن، نەک وشەکاریی، هێنان و Continue Reading »\nComments Off on “دەریاس و لاشەکان” لە نێوان سەنا و رەخنەدا … کامیار سابیر\nCategories: General, Literature, Slider\nوێناکردنی خه‌ونێکی له‌بیرنه‌کراو له نێو شه‌مه‌نده‌فه‌ردا -2- …سۆران محه‌مه‌د\nWritten on June 10, 2019, by Soran Muhamad\nبه‌شی دووه‌م *رامبۆو سه‌فه‌ره‌کانی: رامبۆی هه‌رزه‌کاری سه‌رکێش له 1875دا و له ته‌مه‌نی 21 ساڵیدا واز له شیعر ده‌هێنێت و له‌سه‌فه‌ردا ئازادی ره‌هاو عیشقی راسته‌قینه ده‌بینێته‌وه، هه‌رچه‌نده ئه‌و هه‌ر له ته‌مه‌نی Continue Reading »\nComments Off on وێناکردنی خه‌ونێکی له‌بیرنه‌کراو له نێو شه‌مه‌نده‌فه‌ردا -2- …سۆران محه‌مه‌د\nپۆرترێتە راستەقینەکەی باوکی هەژاران … نووسینی: ستیڤان شەمزینی May 25, 2020\nنامه‌ی ئه‌ده‌بی- نامه‌ی: (ڕێبوار سیوه‌یلی) بۆ (سه‌باح ڕه‌نجده‌ر) May 25, 2020\nکتێب/ گوڵەستێرەکان کوژانەوە … نووسەر/ کەریم کاکە May 25, 2020\nسوێند … شیعری شه‌هید زانا مه‌حموود حه‌مزه May 25, 2020\nناوی كتێب:ڕۆژێكم له‌گه‌ڵ ئازاره‌كانی كچێك… ئه‌حمه‌د كامه‌ران May 25, 2020\nژیان و نائومێدی حەقیقی… دانا حەمید May 25, 2020\nتەمەنێک لە ژەنگ … نەوزاد بەندی May 25, 2020\nئالان بادیو: دۆزی درماوی-8- … ئازاد حەمە May 24, 2020\nچۆن بۆ ڕزگاری دەگەڕێمەوە؟ گفتوگۆ لەگەڵ کاروان عومەر کاکەسوور لەبارەی (ئامادەییی ڕزگاری)یەوە … سازدانی: د. شوان سلێمان May 24, 2020\nنیگاری كاریكاتێری له رۆژنامه‌گه‌ری منداڵاندا به‌شی -1- … هه‌ندرێن خۆشناو May 24, 2020\nدرۆ … پشکۆ ناکام\nOct 17, 2018\tClosed\nله‌گه‌ڵ هه‌موواندا ته‌نیا … ده‌ق: چارلس بوکۆفیسکی\nOct 9, 2019\tClosed\nمنیش حەەزم دەکرد، زۆریشم حەز دەکرد … زاهیر باهیر\nDec 14, 2018\tClosed\nهەروایی … یانیس ڕیتسۆس … و : نه‌ژاد عزیز سورمێ\nDec 30, 2019\tClosed\nچۆن سیاسەتی سیاسەتجۆکەری زەبری شکۆشکێنی لە کورد وەشاند… نیگار نادر\nNov 7, 2017\tClosed\nدنیایه‌کی سه‌یری شیعره گوڵم! … له‌تیف بێوار\nDec 13, 2019\tClosed\nڕێكخراوی هاوڕێیانی كتێب‌و په‌یڤێك … سه‌دیق سه‌عیدڕواندزی\nMay 5, 2017\tClosed\nلە هەولێر لە گەڵ (باوك) بە یەك گەیشتین … حه يده ر عه بدولره حمان\nApr 29, 2019\tClosed\nکۆتایی حکایەتە گەورەکە … نووسینی: ستیڤان شەمزینی\nحکومەتێکی بیست ئەمپێری … کامەران چروستانی\nDec 26, 2016\tClosed\nپۆرترێتە راستەقینەکەی باوکی هەژاران … نووسینی: ستیڤان شەمزینی\nنامه‌ی ئه‌ده‌بی- نامه‌ی: (ڕێبوار سیوه‌یلی) بۆ (سه‌باح ڕه‌نجده‌ر)\nکتێب/ گوڵەستێرەکان کوژانەوە … نووسەر/ کەریم کاکە\nسوێند … شیعری شه‌هید زانا مه‌حموود حه‌مزه\nناوی كتێب:ڕۆژێكم له‌گه‌ڵ ئازاره‌كانی كچێك… ئه‌حمه‌د كامه‌ران\nژیان و نائومێدی حەقیقی… دانا حەمید


عومەری خاوەر كێیە؟\nعومەری خاوەر، ئەو پیاوە جل کوردیە جامانە لەسەرەى بە سۆزى باوکێتییەوە تا دواهەناسەى منداڵەکەى لەباوەش گرتوە و وێنەکەى بوە سیمبولى قوربانیدانى هەڵەبجە.\nعومەر حەمەساڵح ناسراو بە (عومەری خاوەر) ساڵی (1934) لەدایكبوە، بنەماڵەكەی خەڵكی ناوچەی گەرمیان بون لەشارۆچكەی باوەنور، دواتر رویان لە هەڵەبجە کردوە و لەوێ گیرساونەتەوە.\nعومەری خاوەر، کە لەنێو براکانیدا تەنیا ئەو بەناوی دایکییەوە بانگکراوە، لەژیانیدا دو جار هاوسەرگیری کردوە، هاوسەری یەكەمی نزیكەی چوار مانگ پێكەوە دەبن و دواتر جیا دەبنەوە، لە هاوسەری دوەمی بەناوی سامیە (10) منداڵی دەبێت.\nنەریتی ئەوكاتی كوردەواریی وابوە زۆرتر كەیفخۆش بون بەمنداڵی كوڕ، عومەری خاوەر لەوەدا شانسی نابێت، تا نزیكەی كۆتایی تەمەنی حەوت كچی بوە (گەرمیان، كوێستان، تارا، شیلان، جوانە، ژیان، بەیان) دوای ئەو حەوت كچ، عومەر و سامیە دەبنە دایك و باوكی كوڕێك و لەخۆشیاندا ناوی دەنێن (حەمەشوان) و ئەو منداڵەیان لە تەمەنی سێ ساڵیدا بەنەخۆشیەك گیانلەدەستدەدا.\nساڵێك دوای مردنی حەمەشوان، بەخت رو دەكاتە خێزانەكەی عومەر، سامیەی هاوسەری دوانەیەکی كوڕی دەبێت، عومەر بێ سێ و دو ناویان دەنێت (ئەحمەد و محەمەد) تائێستا رون نیە عومەری خاوەر كە هێندە هۆگری ناوی كوردی بوە، كوڕەكانی بەناوی كوردیی ناونەناون، بەڵام ناوی كچەكانی هەمویان كوردین. لەبەر ئەوەی دو كۆرپەكەی دوانەن تا ئێستا رون نیە ئەو منداڵەی لەباوەشیدا پێكەوە مردون ئەحمەدە یان محەمەد.\nئاشنا و هاوڕێكانی دەڵێن پیاوێكی باش بوە لەگەڵ دەوروبەرەكەی، "دڵتەڕ" و هەمیشە شیكپۆش بوە، لەساڵانی گەنجێتی و كامڵبونی تەمەنیدا عومەر لەشارەكەدا ناوێكی بەرچاو بوە و ئەكتەرێكی باشی شانۆ، هەڵپەڕكێ زانێكی بەسەلیقە و خۆشڕو، پیاوێكی كۆمەڵایەتی بوە.\nلەزۆربەی بۆنە نەتەوەییەكانی شارەكەیدا بەشداریی كردوە بەوە ناسراو بوە هەڵپەڕكێی بەباشی زانیوە و ئەو ئاهەنگانەی بەشداریى تێدا کردوە چێژێكی زیاتری هەبوە، قەدو باڵا ناوەند و هەڵەشە نەبوە، بەڵام خاو خلیچكیش نەبو، ئەوكاتەی شارەكەی بۆمبارانكرا عومەری خاوەر بەیانیان كاری نانەو‌ایی كردوە دوا نیوەڕوان پاسەوانی (باخچەی ساوایانی هەڵەبجە)بوە.\nبەپێی گێڕانەوەی کەسە نزیکەکانی، (20) خولەک پێشی ئەوەی یەكەم ناپاڵم بكەوێتە خوارەوە بەسەر هەڵەبجەدا (عومەری خاوەر) گوێی بۆ هەواڵ هەڵخستبو لە رێگەی رادیۆیەكی بچوكەوە، بەڵام دوای نیوسەعات مردنی خۆی و منداڵەكەی بونە گرنگترین وێنە بۆ ئەوەی دنیا بزانێ چی رویداوە لەشارەكەی.\nئەمڕۆ (16/3)، ساڵیادى تاوانى کیمیابارانى هەڵەبجەیە لەلایەن رژێمى بەعسەوە، ئەو تاوانەى پێنج هەزار هاوڵاتى کردە قوربانیى بوە ناسنامەى جینۆسایدى گەلى کورد و عومەرى خاوەریش بوە یەکێک لە سیمبولەکانى.\n56 جار خوێندراوه‌ته‌وه\nمیوانی سه‌رهێڵ: 492\nکۆی سه‌ردان: 19101370


کوردستان لەسەرەتاکانی سەدەی ١٩ی زایینی هەتا کۆتایی شەڕی یەکەمی جیهانی )٧_١)\n(کورتە شوێنەوار و خەڵک ناسیی کوردستان)\nگەلی کورد وەک یەكێک لە کۆنترین گەلانی جیهان بە ئەژمار دێ. ڕەوتی پێکهاتنی قەومیی کورد(1) لە باکووری میزۆپۆتۆمیا (دوو چۆمان) ڕووی داوە. مێژووی کورد وەک یەکێک لەکۆنترین گەلانی جیهان دەگەڕێتەوە ساڵەکانی پێش زایین. یەکەمین بەڵگە مێژووییەکان دەربارەی کورد لە ئاسەواری ئاسۆرییەکانی هەزارەی سێهەمی پێش زاییندا دیتراونەتەوە. کوردستان شوێنی هەوەڵین ئاسەوارەکانی شارستانییەتی سەرەتایی پێش زایینە. دۆزراوەکانی کرماشان سەڵمێنەری بوونی ئینسان لە سەردەمی پالیۆلیتیک لە ڕایەڵی ئێرانە.(2) هەوەڵین بەڵگە حاشاهەڵنەگرەکانی نیشتەجێبوونی مرۆڤ کە لە ئەشکەوت و حەشارگەکانی چیای زاگرۆس لە ڕۆژهەڵاتی کوردستان دیتراونەتەوە لەباری مێژووییەوە دەگەڕێنەوە بۆ نێوەڕاستەکانی سەردەمی پالیۆلیتیک یان سەردەمی ماوستێریەن(3) لە دەوروبەری ١٠٠ هەزار ساڵی پێش زایین.\nبە پێی ئەو کەندوکۆژانەی لە ساڵانی (١٩٤٩ و ١٩٥١ی ز) لە ئەشکەوتەکانی بێستوون و تمتمە (لە دۆڵی نازلوو لە باکووری گۆمی ورمێ) لە لایەن گرووپێکی شوێنەوارناس بە سەرپەرستیی زانای ئەمریکایی پرۆفیسۆر کارلتۆن کوون(4) کراوە، ئاسەواری ئینسانی سەردەمی پالیۆلیتیک لەم شوێنانەدا دۆزراونەتەوە. دیتنەوەی دانە گەنم و ئامرازی تیژی لە بەرد درووستکراو، هەروەها ئاشی سەرەتایی لە گوندەکانی «ئاسیاو» و «تەپەی سەرا» لە نزیکی کرماشان پێشاندەری کشتوکاڵ و ژیانی گوندیی لە هەزارەکانی هەشتەم و نۆهەمی پێش زایینە. هەروەها لە ناوچە شاخاوییەکانی زاگرۆس، هەوەڵین ژیار لەسەر بنەمای کشتوکاڵ و ئاژەڵداری و ژیانی گوندی پێک هاتوە، ئەم گۆڕانە لە شێوازی ژیان لە هەزارەی حەوتەمی پێش زایین لە کوردستان و ئاسیای بچووک لە لایەن شوێنەوارناسەکانەوە سەڵمێندراوە. دۆزینەوەی قەڵای جەرمۆ(5) لە لایەن رابێرت جان برێیدوود(6) مرۆڤ و شوێنەوارناسی ئەمریکایی لە ڕۆژهەڵاتی شاری کەرکووک لە باشووری کوردستان باشترین بەڵگە بۆ سەڵماندنی ژیانی نیشتەجێیی و گوندیی لە هەزارەی حەوتەمی پێش زایین لەم ناوچەیە دایە. لە ناوچەکانی»پشت کێوی» لۆڕستان و «دەشتی ئەیوان»یش لە باکووری ئیلام، ئاواییەک دیتراوەتە کە مێژووەکەی دەگەڕێتەوە بۆ ساڵانی ٢٣٠٠ یان ٢٢٠٠ی پێش زایین.\nکوردستان وەکوو وڵات و دەوڵەتێکی سەربەخۆ لە هیچ نەخشەیەکی جیهانیدا تۆمار نەکراوە و زۆرتر مانا و مەفهوومێکی ئەتنۆگرافیکی(7) هەیە. کوردستان لە بەشی ناوەندیی ڕۆژئاوای ئاسیا کەوتۆتە نێوان ٣٤ – ٤٠ پلەی پانایی باکووری و ٣٨_٤٨ پلەی درێژایی ڕۆژهەڵاتی. درێژایی کوردستان لە ڕۆژئاواوە بۆ ڕۆژهەڵات نزیکەی هەزار کیلۆمیتر و لە باکورەوە بۆ باشوور لە ٣٠٠ هەتا ٥٠٠ کیلۆمێترە. بە گشتی پانتایی کوردستان نزیکەی ٤٥٠ هەزار کیلۆمیتری چوارگۆشەیە (٢٠٠ هەزار کیلۆمیتری چوارگۆشە لە تورکیه، پتر لە ١٦٠ هەزار کیلۆمیتری چوارگۆشە لە ئێران و نزیکەی ٧٥ هەزار کیلۆمیتری چوارگۆشە لە عێراق، هەروەها ١٥ هەزار کیلۆمیتری چوارگۆشە لە سووریه).(8) کوردستان تا ڕادەیەک شکڵی چەماوە یان کەوانەیی هەیە. لای دەرپەڕیوی بەرەو باکووری ڕۆژهەڵاتە، واتە شوێنێکە کە پاڵی بە ناوچەکانی باشووری قەفقازەوە داوە.(9)\nدیاریکردنی سنوورەکانی کوردستان بە وردی، بە هۆی نەبوونی دەوڵەتێکی سەربەخۆ کارێکی هاسان نیە و تەنیا دەکرێ باس لە سنوورە ڕێژەییەکانی کوردستان بکرێ. سنوورە مێژوویی و قەومییەکانی کوردستان، هێڵەکانی سنوور و کەشەونی کوردستان لە سەدەی نێوەڕاست لە لایەن بیرمەند و مێژووناسی کورد میرشەڕەف خانی بەدلیسییەوە لە ساڵی ١٥٩٦ی ز دا بەم چەشنە دیاری کراون: «سنوور و کەوشەنی وڵاتی کوردان _کە ناوی کورردستانە_ لە سەر لێواری دەریای هورمزەوە _کە لەسەر کەناری دەریای هیند هەڵکەوتووە_ دەست پێدەکا و لەوێوە بە خەتێکی ڕاست دەکشێ و دێ هەتا لە مەڵبەندی مەڵاتیە و مەرعش دەبڕێتەوە. وڵاتی فارس و عێڕاقی عەجەم، ئازەربایجان و ئەرمەنستانی چکۆلە و ئەرمەنستانی گەورە، دەکەونە لای باکووڕی ئەو خەتەوە. عێڕاقی عه‌ڕەب و مووسڵ و دیاربەکر دەبنە باشووڕی ئەم سنوورە. سەرەڕای ئەوەش هۆز و تیرە زۆر و زەوەندەکانی کورد لەو پەڕی مەڵبەندی ڕۆژهەڵاتەوە دایانگرتوە و تێیدا بڵاو بوونەتەوە و ئەو سەریان گەیوەتە ئەو پەڕی مەڵبەندی خۆرنشین».(10)\nکوردەکان بەشێکی بەرچاو لە ڕێژەی دانیشتووانی ڕۆژئاوای ئاسیایان پێک هێناوە. لەبەر نەبوونی سەرچاوە و سەرژمێرییەکی زانستی ناکرێ ڕێژەی کوردەکان لە کۆتایی سەدەی ١٩ و سەرەتاکانی سەدەی ٢٠ی ز. بە وردی حیساب بکرێ. بە پێی بەراوردی کتێبی»زەرد»ی فەڕانسە (ڕێکەوتی ١٨٩٢ی ز) ڕێژەی دانیشتووانی کوردستانی عوسمانی ٣.١٢.٨٧٩ کەس بووە، بە باوەڕی شێخ مەردۆخ ئەگەر کوردەکانی ئێرانیشی لێ زیاد بکەین ئەم ژمارەیە بە نیزیکەی ٥ میلیۆن دەگا(11) [یرواند ئابراهامیان لە کتێبی «ئێران لە نێوان دوو شۆڕش»دا باس لە ڕێژەی ٨٠٠ هەزار کوردی ئێران لە ساڵی ١٨٥٠ی زدا دەکا].(12)\nلە کۆتاییەکانی دەیەی سێهەمی سەدەی بیستەمدا ڕێژەی تەواوی کوردەکان ٧.٥ میلیۆن بووە. لەوە دەچێ ڕێژەی کوردەکانی ڕۆژهەڵاتی کوردستان لە کۆتایی دەیەی دووهەمی سەدەی ٢٠، بێ لەبەرچاوگرتنی لۆڕ و بەختیارییەکان وەکوو خزمی ئەتنیکیی ئەوان، یەک و نیو هەتا ٢ میلیۆن بووبێ.(13)\n2) Paleolithic یەکەمین قۆناغی سەردەمی بەرد _ دەستپێکی درووست‌کردنی ئامرازی بەردی بە دەست ئینسان\n3) Mousterian سەردەمی ماوستێریەن لە نیوان ساڵەکانی ١٦٠ هەزار هەتا ٤٠ هەزاری پێش زایینە\n4) Carlton Coon\n6) Robert John Braidwood\n7) Ethnographic خەلک ناسی، ڕەگەزناسی، لە ڕوانگەی نیشانە و تایبەتمەندییەکانی ڕەگەزییەوە\n8) لازاریف، محوی و … کردستان معاصر، صص ١٥_١٤ترجمە کامران امین آوە، چاپ دوم، نشر روشنگری، آلمان ٢٠١٧\n9) ن. ز. مۆساکی، کوردستان: سامان و سیاسەت، بەرگی یەکەم، لاپەڕەی ١٢، ئەنستیتووی ڕۆژهەڵات‌ناسی، مۆسکۆ ٢٠٠٥\n10) میرشەرەف خانی بدلیسی، شەرەفنامە، مێژووی ماڵە‌میرانی کوردستان، لاپەڕەی٢٢-٢١ وەرگێرانی مامۆستا هەژار، چاپی هەشتەم. پەخشانگای پاییز، تاران ١٣٩٣\n11) شیخ محمد مردوخ کردستانی، تاریخ کرد و کردستان و توابع یا تاریخ مردوخ، جلد اول، عدە نفوس کردستان ص ٥٨، چاپ دوم، ١٣٥١\n12) یرواند آبراهامیان، ایران در بین دو انقلاب، ترجمە احمد گل محمدی و محمد ابراهیم فتاحی، جدول شمارە ١، ساختار قومی ایران ص ١٦، نشر نی، چاپ شانزدهم، تهران ١٣٨٩\n13) لازاریف و … تاریخ کردستان صص، ١٧١ و ١٧٢، مسکو ١٩٩٩، ترجمە فارسی، منصور صدقی و کامران امین آوە، انتشارات فروغ، ، کلن، آلمان ١٣٨٦\nبگه‌رێوه|ئەم بابەتە 230 جار بینراوە| بینێره| چاپ


ئه‌قڵی گاڵته‌جاڕی كوردی و فیگوره‌كانی سه‌ربه‌خۆیی – كولتور مه‌گه‌زین\nBy ئیسماعیل حه‌مه‌ئه‌مین\t Last updated تشرینی یەکەم 17, 2017\nیوی منجون؛ ڕه‌میكردن - ١٩٩٥ - سینیزم\nیوی منجون؛ ڕه‌میكردن – ١٩٩٥ – سینیزم\nئه‌قڵی گاڵته‌جاڕی كوردی و فیگوری دۆنكیخۆته ده‌لامانجا\nGustave Doré is one of the best Illustrators to walk the Earth and here in his “Don Quixote de la Mancha” plate 1863, it is quite clear.\nسیفه‌تێكی دیاری ئه‌قڵ  پۆپۆلیستی ئه‌وه‌یه دوورده‌كه‌وێته‌وه له‌هه‌مه‌لایه‌نی له‌گوتاری نوسراو و گوتراودا، هه‌میشه ئه‌و هۆشمه‌ندییه ساده‌ی سه‌رجاده زیندووده‌كاته‌وه و ده‌یكات به‌فۆرمێكی سیاسی و دووباره فڕێداداته‌وه ناو مۆب و كۆمه‌ڵگه، به‌ئامانجی دروستكردنی مێگه‌لی جه‌ماوه‌ری به‌هاوار به‌مانای دروستكردنی ( مێگه‌ل – Pöbelپوۆپل – Mobمۆب) سیاسی و كۆمه‌ڵایه‌تی، بۆ ئه‌مه‌ش جنێوی سیاسی، مۆرلێدان له‌م هێز و یان ئه‌ویتری نه‌یاری، قسه‌فڕێدانی بازاڕیانه له‌فۆرمێكی میدیایی و دروستكردنی حه‌یاچوون و سكانداڵه‌كان كاری ئه‌وه. ئه‌م ئه‌قڵه هه‌میشه هاوار ده‌كات، به‌بێ هاوار توانای ژیانی نییه. ئه‌م ئه‌قڵه له‌قووڵبوونه‌وه و هه‌ستی جیاكردنه‌وه‌ی ئه‌م له‌ئه‌ویتر ده‌ترسێت. ئه‌م ئه‌قڵه خۆی به‌ڕسته‌ی كورت و ته‌شهیری په‌له و ڕسته‌ی تیژی بۆ شكاندین به‌رامبه‌ر ده‌خاته گه‌ڕ. هه‌ره‌ها  گشتاندن و ستیرۆتایپكردن و مۆرلێدانی ئه‌م و ئه‌و به گه‌نده‌ڵ و دژه گه‌نده‌ڵ و شۆڕشگێڕ و جه‌لاد و فریشته كاری ڕۆژانه‌یه‌تی. دیاره ساڵانێكه ڕۆشنبیرانێك هه‌ن به‌جووته و به‌كۆمه‌ڵ گوتاری پۆپۆلیستی ده‌نوسن، ده‌بێت له‌سه‌ر هه‌موو شتێك قسه‌بكه‌ن و پابه‌ندی بكه‌نه‌وه به شه‌ڕه‌كانی خۆیانه‌وه. میتۆده‌كی دیكه‌یان به‌رده‌وامی ده‌ركه‌وتنه له‌سه‌ر شاشه‌كان و دووباره‌كردنه‌وه‌ی ڕسته‌ی جاده له‌فۆرمێكی ساده‌دا به‌ناوی شرۆڤه‌ی سیاسیه‌وه، كۆی ئه‌م ژینگه پۆپۆلیزمه و زۆنگاوه پڕ هاواره‌ی دروستكردووه. ئه‌م ئه‌قڵه كه كاری له قاڵبدانی ڕای جیاوازه و خه‌ریكی پۆلێنكردن و جنێوی سیاسی دروستكردنه، كه‌شێكی دروستكردووه كه مێگه‌لی كۆمه‌ڵایه‌تی و تۆڕه كۆمه‌ڵایه‌تیه‌كانی پڕ كردووه له وزه‌ی نێگه‌تیڤی پڕ جنێو، كه‌ده‌رهاویشته‌ی ئه‌م گوتاره جنێوبازییه هیچیتر نییه، جگه له پۆپۆلیزمی ئه‌قڵێكی گاڵته‌جاڕی له‌و وه‌همه‌دا ده‌ژی كه پراكتیزه‌ی گوتاری ڕۆشنگه‌رانه ده‌كات. ئه‌م هۆشمه‌نده ساخته‌یه به‌ده‌ربڕینی سلۆته‌ردایك  كۆی میدیای بنیراو بیستروا و نوسراو له‌كوردستاندا كاری له‌سه‌ر ده‌كات و له‌كوردستانیشدا ساڵانێكه ئه‌م له‌قاڵبدان مۆر لێدان و جنێوفرۆشیه بۆته خۆراكی بردنه‌وه‌ی كورسیه په‌ڕله‌مانی و وه‌رگرتنی پسوڵه‌ی نه‌وتی دزراو و ده‌وڵه‌مه‌ندبوونی خێرا له‌ڕێگه‌ی پۆپۆلیزمه‌وه. \nئیسماعیل حه‌مه‌ئه‌مین / به‌كر عه‌لی – سلۆته‌ردایك له‌نێزیكه‌وه – سێینه كتێب – ده‌زگای سه‌رده‌م ساڵی ٢٠١٦\nPeter Sloterdijk, Kritik der zynischenVernunft. SV. 1987\nMigel de Cervantes, Don Quijote , a new translataion by Burton Raffel. editing by Dina De Armas Wilson.


به ئێستایشه‌وه زۆرن به ترەمپ ده‌ڵێن "شێت‌و سه‌ركێش" یان به کیم جونگ ئون ـی سه‌رۆكی كۆریای باكوریان دەوت شێت‌و دیکتاتۆرو بکوژ، ئه‌و دوو سه‌ركرده‌یه ئه‌وه‌نده نه‌یارو دوژمنی سه‌رسه‌ختی یه‌ك بوون؛ هه‌ره‌شه‌ی بۆمبی ئه‌تۆمییان له‌یه‌كتری كرد؛ به‌ڵام هه‌موومان بینیمان كاتێ به‌رژه‌وه‌ندی خه‌ڵك‌و وڵاته‌كانیان هاته پێشه‌وه؛ ئه‌و دوو سه‌ركرده‌یه پێیان له هه‌ره‌شه‌و رابردووی خۆیان ناو له‌سه‌ر یه‌ك مێزكۆبوونه‌وه.\nئه‌و سه‌ركرده‌یه نیشانیاندا "سیاسەت بە ئینکاری‌و کەلەرەقی‌و حساب بۆ رای کەس ناکەم‌و چی دەبێت با ببێت" نابێت، لە سیاسەتدا ھەمیشە ھێڵێک ھەیە بۆ گەرانەوە، ھەموو خاڵێک قابیلی گۆران‌و قسە لەسەرکردنە جگە لە "بەرژەوەندی خەڵک‌و خاک"، سه‌وابت له سیاسه‌تدا نییه چونكه كاتێ به‌رژه‌وه‌ندی خه‌ڵك‌و خاكه‌كه‌ت هاته پێشه‌وه ئه‌گه‌ر پێویستی به گه‌رانه‌وه‌و گۆرانكاری‌و په‌شیمانیش هه‌بوو ده‌بێت ده‌ستی بۆ به‌ریت‌و هه‌ڵیبژێریت.\nشه‌ش مانگ پێش ئێستا ئه‌مریكاو كۆریای باكور عه‌رزی عه‌زه‌ڵاتیان به‌رامبه‌ری یه‌كتر ده‌كرد، هه‌ره‌شه‌ی هاویشتنی بۆمبی ئه‌تۆمییان له‌یه‌كتری ده‌كرد، كه‌چی ئه‌مرۆ ته‌وقه‌یان كردو كۆبوونه‌وه‌و لاپه‌ره‌یه‌كی نوێیان له مێژووی په‌یوه‌ندی نێوان وڵاته‌كانیان هه‌ڵدایه‌وه، ده‌ردی كه‌له ره‌قی‌و ئینكاریكردن‌و حساب نه‌كردن بۆ لای به‌رامبه‌ریان نه‌گرت، نه‌یانوت ئێمه ئه‌و كه‌سه نین له قسه‌و هه‌ره‌شه‌ی خۆمان په‌شیوان ببینه‌وه‌و خۆمان روو زه‌رد بكه‌ین. كه ئێستا میلله‌تی كورد له باشوری كوردستان كوشته‌ی ئه‌و سیاسه‌ته‌یه.\nئێستا دەبێت ھەموو دنیا بە دەسەڵاتدارانی کورد بڵێن، شێت‌و سه‌ركێش، چونکە ئەمان نیوەی خاکەکەی خۆیانیان فرۆشت و دۆراند، خەڵکەکەی خۆشیان برسی کردو تووشی نەھامەتی و دەردەسەرییەکی زۆر کرد، ئه‌وه‌ش بەھۆی کەلە رەقی‌و ئینکاری کردن‌و حساب نەکردن بوو بۆ رای خەڵکی تر، چونكه ده‌سه‌ڵاتدارانی كورد وتیان چی ده‌بێت با ببێت ئێمه له قسه‌ی خۆمان په‌شیوان نابینه‌وه.\nئه‌و سیاسه‌ته چه‌وت‌و هه‌ڵه‌یه، میلله‌تی كوردی له باشوری كوردستان به‌م رۆژه گه‌یاند، با سه‌یر بكه‌ین‌و بزانین سیاسه‌تی دروستی سه‌رۆكی كۆریای باكور چ فه‌رحانییه‌ت‌و خۆشگوزه‌رانییه‌ك بۆ گه‌لی كۆریای باكور ده‌هێنێت.\n805 جار خوێندراوەتەوە


پەرستارە ڕوسییەکە لە ئێستادا وەک کچە مودێلی براندێکی بەناوبانگ کاردەکات\nپاش دەرکردنی بەهۆی کارکردنی بەجلی ژێرەوە\n2020.06.20 - 22:59\nئەو کچە شۆخە پەرستارەی کە وێنەکەی لە میدیا جیهانییەکاندا بڵاوبووەوە کە تێیدا بەجلی ژێرەوە لە نەخۆشخانەیەکی تایبەت بە کۆرۆنا لە وڵاتی ڕوسیا کاردەکات و دواتر بەوهۆیەوە لەکارەکەی دورخرایەوە، لەئێستادا وەک کچە مودێلێکی براندێکی ڕوسی بەناوبانگ کاردەکات.\nڕؤژنامەی "میرۆر"ی بەریتانی بڵاویکردەوە: "نادیا جۆکوڤای تەمەن 23 ساڵ هەرچەندە گەڕێندراوەتەوە سەر کاری پەرستارییەکەی، دوای ئەوەی بەهۆی ئەو جلوبەرگەی لەکاتی کارکردنی لە نەخۆشخانە لەبەریکردبوو، بەڵام بەهۆی بەناوبانگ بوونی لەئێستادا هاوشان لەگەڵ کاری پەرستاری، وەک کچە مۆدیلێک بۆ براندێکی وەرزشی تایبەت بە کۆمپانیای ZASPORT روسی کار دەکات کە کچی یەکێک لەبەرپرسە ئەمنییەکانی ڕوسیا خاوەندارێتی دەکات".\nلای خۆیەوە ئەنستازیا زادورینا، دامەزرینەری کۆمپانیای ZASPORT، بەڕۆژنامە بەریتانییەکەی وتووە: " لە ئێستادا نادیا بەناوبانگ بووە، بووەتە یەکێک لەهێماکانی سەردەمی کۆرۆنا".\nماوەیەک لەمەوبەر وێنەیەکی نادیای کچە پەرستاری شوخۆ شەونگ لە میدیا جیهانییەکان بڵاوبووە کە لە یەکێک لە نەخۆشخانەکانی شاری مۆسکۆ لەژێر پۆشاکێکی تەنکی تایبەت بە خۆ پارێزی لە ڤایرۆسی کۆرۆنا بە جلی ژێرەوە سەرپەرشتی و چارەسەری توشبووانی ڤایرۆسەکەی دەکرد.\nپاش بڵاوبوونەوەی وێنەکەش لەلایەن ئیدارەی نەخۆشخانەکەوە وەک سزایەک نادیایان لەکارەکەی دەرکرد ، بەڵام دواتر لێکۆڵینەوەکان دەریخست کە ئۆباڵی پرسەکە لە ئەستۆی کارگێری نەخۆشخانەکەدایە، چونکە کەمتەرخەم بووە لە فەراهەمکردنی کەشێکی فێنک و گونجاو بۆ کارمەندانی نەخۆشخانەکە، چونکە نادیا لەکاتی لێکۆڵینەوەکان هۆکاری دەرکەوتنی بەوشێوەیە گەڕاندبووە بۆ گەرما ونەبوونی ئامێری فێنککەرەوە کە ئەوەش وایلیکردووە ناچاربێت بەجلی ژێرەوە کارەکانی ئەنجامبدات.


فه‌یسبووك شه‌قامی جووڵاند |\nHome سەرەکی فه‌یسبووك شه‌قامی جووڵاند\non: نیسان 14, 2018 In: سەرەکی, کۆمەڵایەتیNo Comments\nخۆپیشاندانه‌كانی هه‌رێم پشتیان به تۆڕه كۆمه‌ڵایه‌تییه‌كان به‌هێز بوو\nبڵاوبوونه‌وه‌ى گرتەیه‌كى ڤیدیۆیى له هه‌ولێر كه به دوو هاووڵاتیی کە بەکارمەندی هێزە ئەمنییەکان ناسێنران له مامۆستایه‌ك ده‌ده‌ن ناڕه‌زایه‌تییه‌كى فراوانى درووست كرد، به جۆرێك به‌كارهێنه‌رانى ئه‌و تۆڕه كۆمه‌ڵایه‌تییانه هه‌ستێكیان دا به ده‌سه‌ڵات و هێزه ئه‌منییه‌كان كه له هه‌ر جووڵه و كارێكیاندا ڕاسته‌وخۆ ده‌كه‌ونه به‌ر كامێراى به‌كارهێنه‌رانى تۆڕه كۆمه‌ڵایه‌تییه‌كان، ئه‌وه‌ش بۆ خۆپیشانده‌ران و چالاكانى بوارى مه‌ده‌نیى ئیجابییه.\nتۆڕه كۆمه‌ڵایه‌تییه‌كان بوونه شوێنى گه‌یاندن و فراوانبوونى خۆپیشاندانه‌كانى كوردستان، به جۆرێك چالاكانى كۆمه‌ڵگه‌ى مه‌ده‌نى ده‌ڵێن به‌كارهێنانى تۆڕه كۆمه‌ڵا‌یەتییه‌كان له خزمه‌ت خۆپیشاندانه‌كان بووه فشارى جددى له‌سه‌ر ده‌سه‌ڵات و كه‌مبوونه‌وه‌ى توندوتیژى له لایه‌ن پۆلیس و ده‌زگا ئه‌منییه‌كانه‌وه.\nژاڵه جه‌بار ته‌مه‌ن 29 ساڵ و مامۆستاى بنه‌ڕه‌تى له شارى سلێمانى به ״ئاژانس״ى وت: ״تۆڕه كۆمه‌ڵایه‌تییه‌كان هۆكارێكى گرنگ بوو بۆ گه‌یاندنى په‌یامى به‌رده‌وامى ناڕازییه‌كان و مووچه‌خۆران، جگه له‌وه‌ش ئه‌و هەستەى دابوو به ده‌سه‌ڵات هه‌ر جووڵه‌یه‌ك بكات ده‌كه‌وێته ناو تۆڕه كۆمه‌ڵا‌یەتییه‌كانه‌وه.״\nوتیشى: ״له‌ناو خۆماندا وه‌ك مامۆستایان هه‌میشه مۆبایلەکانمان ده‌خسته سه‌ر كامێرا و ئنجا له گیرفانمان ده‌هاویشت بۆ ئه‌وه‌ى بچووكترین حاڵه‌تمان له ده‌ست ده‌رنەچێت و هه‌موو پێشێلكارییه‌ك به مۆبایله‌كانمان بگرین.״\nمامۆستایان له سلێمانى ماوه‌ى چه‌ند مانگێك بایكۆتى هۆڵه‌كانى خوێندنیان كرد و دواى ده‌ستكاریكردنى پاشه‌كه‌وتى مووچه‌ش به شێوه‌یه‌كى كاتى بایكۆتیان شكاندووه.\nكه‌یوان ئیبراهیم مامۆستا، ته‌مه‌ن 33 ساڵ كاریگەریى تۆڕه كۆمه‌ڵایه‌تییه‌كان به ئیجابى ده‌بینێت و پێی وایه سه‌رده‌مى شاردنه‌وه‌ى تاوان و په‌لاماردانه‌كان كۆتایى هاتووه.\nئه‌و مامۆستایه به ״ئاژانس״ى وت: ״جاران كامێرە‌ى ته‌لەفزیۆنه‌كان هه‌بوون كه ڕێگریى بكردایه، سه‌د كه‌س بكوژرایه ڕه‌سمێك نه‌ده‌بوو، ئێستا ته‌له‌فزیۆنه‌كان پێویست نین، به پێچه‌وانه‌وه ئێستا ته‌له‌فزیۆنه‌كان له مۆبایلى كه‌سه‌كانه‌وه به‌شێك له وێنه و ڤیدیۆكانى خۆپیشاندان ده‌گوازنه‌وه، كه له تۆڕه كۆمه‌ڵایه‌تییه‌كان بڵاو ده‌بنه‌وه״.\nخۆپیشاندانه‌كانى مانگى ڕابردوو پارێزگاى هه‌ولێر و دهۆكیشى گرته‌وه و چه‌ند پێشیلكارییه‌ك له لایه‌ن هێزه ئه‌منییه‌كانى ئه‌و دوو پارێزگایه‌وه به‌رامبه‌ر خۆپیشاندان كرا، وه‌ك ده‌ستگیركردن و فڕاندنى مۆبایله‌كانیان و ئازاردانى مامۆستایان و برینداركردنیان، به‌لام هه‌ر زوو له تۆڕه كۆمه‌ڵایه‌تییه‌كان بڵاو ده‌بوونه‌وه و ناڕه‌زایه‌تییه‌كانى زۆرتر ده‌كرد.\nكامه‌ران مه‌نتك نووسه‌ر و مامۆستاى زانكۆ به ״ئاژانس״ى وت: ״چیتر سه‌رده‌مى زینده‌به‌چاڵكردنى تاوان و ده‌ستدرێژى به‌سه‌رچوو، ئێستا ده‌سه‌ڵات له‌وه تێگه‌یشتووه هه‌موو جووڵه‌یه‌كى به ته‌له‌فۆن وێنە ده‌گیرێت، بۆیه ئه‌وه‌ى مانگى ڕابردوو به‌تایبه‌ت له هه‌ولێر ڕووی دا ترسى مۆبایل و تۆڕه كۆمه‌ڵایه‌تییه‌كان نه‌بوایه كاره‌ساتى گه‌وره‌ى لێ ده‌كه‌وته‌وه.״\nوتیشى: ״ئه‌گه‌رچى تۆڕه كۆمه‌ڵایه‌تییه‌كان زیانى گه‌وره‌ى له كۆمه‌ڵگه‌ى ئێمه داوه، به‌ڵام له كاتى خۆپیشاندان یان بۆ داواكاریى خه‌ڵكى ئامرازێكى گرنگ و كاریگه‌ر بووه بۆ درووستكردنى فشار و ده‌رخستنى ڕاستییه‌كان وه‌ك خۆیان״.\nچالاكوانێکی كۆمه‌ڵى مه‌ده‌نى پێی وایه تۆڕه كۆمه‌ڵایه‌تییه‌كان ئه‌گه‌ر به وریایی و هۆشیارییەوه به‌كار بهێندرێن كاریگه‌ریى زۆر گه‌وره به‌جێ ده‌هێڵن.\nئاوات محه‌مه‌د به ״ئاژانس״ى وت: ״له هه‌موو چالاكییه‌كى مه‌ده‌نى به‌تایبه‌ت خۆپیشاندان له هه‌ر وڵاتێكى دونیا تۆڕ كۆمه‌ڵایه‌تییه‌كان ئامرازێكى گرنگن و ده‌سه‌ڵاتدارانیش گرنگیى پێ ده‌ده‌ن، له كوردستانی ئه‌م چه‌ند ساڵه‌ى دوایى ئه‌و گرنگییه‌ى ده‌ركه‌وتووه״.\nوتیشى: ״توندوتیژییه‌كان له ئاست خۆپیشانده‌ران به ڕێژه‌ى به‌رچاو دابه‌زیوه، هۆكارێكى گرنگى ئه‌و هه‌موو وێنه و ڤیدیۆیانه بوو كه پێشتر تۆمار كران و بڵاو كرانه‌وه، ئه‌وه جگه له‌و فشاره‌ش كه تۆڕه كۆمه‌ڵایه‌تییه‌كان به یه‌كجار له‌سه‌ر پرس یان دیارده‌یه‌ك دروستی ده‌کەن و ڕای گشتى له‌سه‌ر درووست ده‌کەن״.\nمسته‌فا ڕۆژبه‌یانى: واعیز و ڕۆشنبیر و مینبه‌ر و كه‌ناڵه جۆراوجۆره‌كان خۆڵ له چاوى موسڵمانان ده‌كه‌ن\nعێراق و گەمەكاری كورد\nمەزڵوم عەبدی، فەرماندەی هێزەکانی هەسەدە: بڕیارەکەی ترەمپ بۆ ئەمەریکییەکانیش پێشبینینەکراو بوو


کوردیپێدیا - رەوەند محەمەد جەمیل\n👫 رەوەند محەمەد جەمیل | پۆل: کەسایەتییەکان | زمانی بابەت: 🏳 کوردیی ناوەڕاست\nرەوەند محەمەد جەمیل\nـ لەدایکبووی 22-01-1976 ـ هەولێر\nـ دەرچووی بەشی شێوەکاری کۆلێژی هونەرە جوانەکانی زانکۆی سەڵاحەدین\nـ وەک هاوکار و کارمەند لە ساڵی 1995 تائێستا لەزۆرێک لە دەزگاکانی ڕاگەیاندن پەیامنێر و نووسەر ئامادەکار و پێشکەشکاری بەرنامەی ڕۆشنبیری بووە، گوتار و ڕاپۆرت و کورتە لێکۆڵینەوە و بابەتی وەرگێڕدراوی هەبووە.. وەک لە ڕۆژنامەی خەبات، سەتەلایتی کوردستان، هەفتەنامەی ڕزگاری، گۆڤاری کاروان، هەفتەنامەی ڕێگای کوردستان، کوردستانی نوێ، ماڵپەڕی سبەی، ماڵپەڕی دەنگەکان.. ئێستاش بۆ ماوەی هەشت ساڵ دەبێت وەک دەستەی نووسەران و بەپرسی ڕاپۆرتەکانی گۆڤاری تاوی کۆمەڵایەتی کارمەندە لە دەزگای (تاو).\nـ دوو پێشانگای تایبەتی هونەری شێوەکاری کردۆتەوە لە هەولێر، بەشداریکردووە لە نزیکەی پازدە پێشانگای شێوەکاری هاوبەش لە هەولێر و سلێمانی سۆران و ئاکرێ..\n 🇰 تۆماری تایبەت بۆ کوردیپێدیا | 🏳 کوردیی ناوەڕاست | تۆمارێکی تایبەت بۆ کوردیپێدیا لەلایەن (ڕەوەند محەمەد جەمیل) سەبارەت بە (رەوەند محەمەد جەمیل) لە: 31-7-2015 20:01:26\n1. 👁 لیۆناردۆ داڤنشی - سیمبولی بلیمەتی\n2. 👁 هاوڕێکەم خۆت مەخۆوە\n1. 👁 22-01-1976\n📅 رۆژی لەدایکبوون: 22-01-1976\n➕ ئەم بابەتە لەلایەن: (هاوڕێ باخەوان)ەوە لە: Nov 3 2013 8:57PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Oct 20 2016 1:48PM باشترکراوە\n📷 فایلی وێنە 1.0.1 45 KB Nov 3 2013 8:57PM هاوڕێ باخەوان


حیزبی دێموکراتی کوردستان: بەهانای لافاولێدراوانە بچن – Giareng\nلە 2 نیسان , 2019\nماوەی زیاتر لە دوو حەوتوویە چەندین شار و ناوچەی ئێران و کوردستان بە هۆی کەش و هەوای بارانی و هەستانی لافاوەوە تووشی زەرەر و زیانێکی زۆری گیانی و ماڵی هاتوون. لە بەشێک لە ناوچەکانی خوارووی کوردستان (کرماشان، ئیلام و لوڕستان) زیانەکان کارەساتبار و دڵتەزێنن. بە پێی زانیارییەکان؛ تا ئێستا نزیک بە ٦٠ کەس گیانیان لە دەست داوە و بە سەدان کەس بریندار و بە دەیان هەزار کەس لە شوێنی نیشتەجێبوونیان دوور کەوتوونەتەوە، ٤٠٠ شار و گوند لە ١٨ پارێزگای وڵات کەوتوونەتە بەر هەڕەشەی لافاوەکان و ٧٨ ڕێگای نێوان شارەکان و ٢٢٠٠ ڕێگای نێوان گوندەکان بەو هۆیەوە داخراون. بەراوردی سەرەتایی زیانەکانیش دەڵێ کە تا ئێستا ١٢هەزار میلیارد تمەن زەرەر و زیان بەر خەڵک لە هەموو بەشەکاندا کەتووە.\nبە پێی بۆچوونی کارناسان و شارەزایانی ژینگە، هۆکاری بەشێکی زۆری ئەم کارەساتانە سرووشتی نین و ڕاستەوخۆ پێوەندییان بە سیاسەتی هەڵە و کەمتەرخەمییەکانی دەوڵەت و باندی مافیای سپای پاسدارانی ڕێژیمەوە هەیە کە بە هۆی پڕۆژە سەقەتەکانی ئەوانەوە لە بواری ڕێگا و بان و شارسازی پڕۆژەکانی دیکە لە نزیک شوێنی ئاوەڕۆ و رووبارەکان، خەڵک و وڵاتیان تووشی ئەم نەهامەتییانە کردوە. جیا لە هەموو ئەم بێسەرەوبەرەییانە، ئەوەی ئەمڕۆ بۆ خەڵکی لافاولێدراوی و ئێران و کوردستان بە تایبەتی جێی تووڕەیی و ڕق و بێزارییە، کەمتەرخەمی و بێتوانایی دام و دەزگاکانی ڕێژیمی کۆماری ئیسلامیی ئێرانە لە بەهاناوەچوونیان. تا ئێستاشی لەگەڵ بێت کاربەدەستانی دەوڵەتی و حکوومەتیی ئەم ڕێژیمە بە بیانووی جۆراوجۆری بێبنەما کە نیشانەی دەستەوەستانی و بێتوانایی ئەم نیزامەیە، هیچ پلان و بەرنامەیەکیان بۆ بەهاناوەچوونی سەر و ماڵی خەڵکی زیان وێکەوتوو نییە.\nهەروەها لە کاتی ڕوودانی بەڵا و کارەساتێکی سروشتیی لەو چەشنەدا شەپۆلێک لە هاوخەمی و بەهاناوەچوون لە ئاستی ناوچەیی و دەوڵەتیدا بە نیسبەت شوێنە زیاندیتووەکان وەڕێ دەخرێ، بەڵام ئەمجارەیان و تا ئێستا باسێک لەو بەهاناوەهاتنە لەلایەن وڵاتانەوە نییە. دیارە کاربەدەستانی کۆماری ئیسلامیی ئێران بەپێی سروشتی خۆیان کە قەت بایەخیان بۆ گیان و ماڵی خەڵک دانەناوە، لە کاتی وادا داوای کۆمەگ و یارمەتی ناکەن، بەڵام لانیکەم لە دوو ڕووداوی لەم چەشنەدا، چ کاتی بوومەلەرزەکەی “ڕوودبار” و چ لە کاتی بوومەلەرزەکەی “بەم”دا لە هەموو شوێنێکی دنیاوە کاروانی یارمەتییە پزیشکی و مرۆڤدۆستانەکان بەرەو ئێران وەڕێ کەوت. دوانموونە وەک باس کرا بوومەلەرزەکەی “بەم” بوو کە زیاتر لە ٦٠ وڵات یەک لەوان ئەمریکا بە ناردنی هێزی یارمەتیدەر، خواردن و دەواودەرمان و کەلوپەلی حاواندنەوە ڕوویان کردە ئێران و میدیا و کاربەدەستانی ئێرانیش بە ڕێزەوە باسیان لە کار و چالاکییەکانیان کرد. بەڵام ئێستا چ ڕووی داوە کە ئەم کارەساتە سروشتییە گەورەیە نەبووەتە هۆی وەها هەڵمەتێک؟! چۆنە هەموو کاردانەوەکان لە ئاستی تویت و قسەی سەرزاران ماونەوە؟! ئەمریکا و ئورووپا لەجێی خۆی، چۆنە چین و ڕووسیەش کە دوو هاوپەیمانی سیاسیی کۆماری ئیسلامین و بەردەوام لە ڕووی سیاسییەوە بە هانای ڕێژیمەوە هاتوون، لەوەدا بە سەرەخۆشییەک و هاوخەمییەکی زارەکی قەناعەتیان کردوە؟! تەنانەت چۆنە لە کاتێکدا بە سەدان هەزار کەس ماڵ و حاڵیان لێ شێواوە و ژیانیان کەتووەتە مەترسییەوە، بەڵام ئێران لەجیاتی ڕاکێشانی هاوپێوەندیی جیهانی، دێ بابەتەکە بە جۆڕێکی دیکە و بەراوەژوو نیشان دەدا و کەمتەرخەمییەکانی خۆی دەخاتە ئەستۆی دەوڵەتانی دیکە؟ وەزیری دەرەوەی ئێران دەڵێ گەمارۆکانی ئەمریکا کۆسپیان لەبەردەم ڕەوتی بەهاناوەچوونەکان داناوە و ئەوە ئەوانن کە ناهێڵن یارمەتیی دەوڵەتان بگاتە خەڵکی ئێران! لەولاش مایک پەمپێئۆ، وەزیری دەرەوەی ئەمریکاش وەدەنگ دێ و دەڵێ؛ پێویستە کاربەدەستانی ئێرانی لە گەڵ خەڵکی خۆیان ڕاستگۆ بن و بە جێی ئەوەی پێداچوونەوە بە پلانە هەڵەکانیان بەرانبەر بە ژینگە و شارسازی بکەن و سیاسەتە هەڵەکانی خۆیان بەرانبەر بە کۆمەڵگەی نێونەتەوەیی بگۆڕن، درۆ لە گەڵ خەڵکی خۆیان دەکەن و خەتاکان دەخەنە ئەستۆی ئێمە.\nڕاستییەکەی ئەوەیە کە کۆماری ئیسلامیی ئێران بەردەوام و بەتایبەت لە دوو دەیەی ڕابردوودا بە قەیرانخوڵقێنی و دروستکردنی ژانەسەر بۆ وڵاتانی دراوسێ و لە ئاستی ناوچەیی و جیهاندا و پشتگرتنی تێرۆریزمی دەوڵەتی تۆوی نەفرەت و بێزاریی لە ئاستی دنیادا بڵاو کردۆتەوە. نەفرەت و بێزارییەک کە ئێستا خەڵکی ئێرانە دەبێ باج و تێچووەکەی بدا.\nحیزبی دێموکراتی کوردستان وێڕای ڕاگەیاندنی هاوخەمیی و هاودەردی لەگەڵ خەڵکی زیانلێکەوتووی ئێران و ڕۆژهەڵاتی کوردستان و دەربڕینی پرسە و سەرەخۆشی لە بنەماڵە و کەسوکاری قوربانیانی ئەم کارەساتە، هەروەها مەحکوومکردنی کەمتەرخەمی و بێبەرنامەیی ڕێژیم لە پێوەندی لە گەڵ بەهاناوە نەچوونی خەڵکدا، داوا لە کۆمەڵانی خەڵکی کوردستان دەکات بە هەر شێوەیەک کە بۆیان دەلوێ و دەگونجی، بەهانای خەڵکی زیانڵێکەوتووبە هۆی ئەم لافاوانەوە بچن. بەتایبەت بە پێی ئەرکی نەتەوەیی و نیشتمانیمان بەرانبەر بە هاونیشتمانانی خۆمان، پێویستە لە ئاست چاوەڕوانییەکاندا بەهانا و یارمەتیی خەڵکی ناوچەکانی خوارووی کوردستانەوە بچین.\nخەڵکی دەروەست و سەخاوەتمەندی کوردستان لە هەلومەرجی تایبەتیی ئەوتۆدا لەمێژە سەلماندوویانەکە پشت و پەنای یەکترین و یەکتر بە تەنیا ناهێڵنەوە. هەڵوێستی خەڵکی شارو ناوچەکانی کوردستان بەرانبەر بە بوومەلەرزەلێدراوانی پاڕێزگای کرماشان و بەهاناوەچوونی مێژوویی خەڵک، نموونەی هەرە بەرزی خەسڵەتی بەخشندەیی خەڵکی کوردستانە. بۆیە چاوەڕوان دەکرێ لەم دۆخە دژوار و کارەساتبارەدا خەڵکی کوردستان، هاونیشتمانیانی خۆیان لە پاڕێزگاکانی کرماشان و لورستان لەبیر نەکەن، بە هانایانەوە بچن و بە هاوکارییەکانی خۆیان مەینەت و ئازارەکانیان کەم بکەنەوە.\n١٤ی خاکەلێوەی ١٣٩٨ی هەتاوی


وەزیری دەرەوەی روسیا: ئەمریکا دەیەوێت هەژمونی خۆی بەسەر هەمو شوێنێکی دنیادا بسەپێنێت – ئاژانسی میدیایی تورکمان\n25 شوبات 2020 25 شوبات 2020 ئاژانسی میدیایی تورکمان\tکۆمێنت0 ئەمریکا, رووسیا, لاڤرۆف\nوەزیری دەرەوەی روسیا رایگەیاند، سیاسەتەکانی ئەمریکا ئەوە دەردەخەن کە دەیەوێت کۆنتڕۆڵی هەمو جیهان بکات، هەر رێککەوتننامەیەکیش هەژمونی واشنتن لەجیهاندا کەمبکاتەوە بە نادادپەروەر ناویدەبات.\nسێرگی لاڤرۆڤ، وەزیری دەرەوەی روسیا لەمیانەی وتارێکدا لە بارەگای سەرەکی نەتەوە یەکگرتوەکان لەژنێف رایگەیاند، ویلایەتە یەکگرتوەکانی ئەمریکا دەیەوێت هەژمونی خۆی بەسەر هەمو شوێنێکی دنیادا بسەپێنێت.\nئاماژەی بەوەشکرد، واشنتن هەمو ئەو رێککەوتننامانە رەتدەکاتەوە، کە ببێتە هۆی سنوردارکردنی دەسەڵاتی وڵاتەکەی بەسەر جیهاندا و بە نادادپەروەر ناویدەبات.\nلەبارەی کۆبونەوەی سبەینێی لیژنە هاوبەشەکەی رێککەوتننامە ئەتۆمییەکەی ساڵی ٢٠١٥ لە ڤییەنا، لاڤرۆڤ وتی، “ئەوە هەلێکی لەبارە بۆ رزگارکردنی رێککەوتننامە ئەتۆمییەکە راگرتنی ئاڵۆزییەکانی ناوچەکە پێش ئەوەی کات بەسەربچێت”.\nرێککەوتننامەی ئەتۆمی لەساڵی ٢٠١٥ لەنێوان ئێران، ویلایەتە یەکگرتوەکانی ئەمریکا، فرەنسا، بریتانیا، روسیا، ئەڵمانیا واژکرا، بەمەبەستی کەمکردنەوەی چالاکییە ئەتۆمییەکانی ئێران، بەڵام لەساڵی ٢٠١٨ واشنتن لەو رێککەوتننامەیە کشایەوە، لەبەرامبەردا تاران بە پێنج هەنگاو پابەندییەکانی خۆی بە رێککەوتنەکەوە کەمکردەوە.\nدوشەممە کۆمیسیۆنی یەکێتی ئەوروپا لە راگەیەندراوێکدا بڵاویکردەوە، ٢٦ی ئەم مانگە لیژنەی هاوبەشی رێککەوتننامە ئەتۆمییەکەی ساڵی ٢٠١٥٤ کە پێکهاتون لە وڵاتانی چین، روسیا، فڕەنسا، بریتانیا، ئەڵمانیا و ئێران سەبارەت بە دۆسییەی ئەتۆمی ئێران لە ٢٦ی ئەم مانگەدا کۆدەبنەوە.\n« ئێران.. ژمارەی گیانلەدستداوان بەهۆی ڤایرۆسی کۆرۆنا بۆ ١٤ کەس بەرزبوویەوە\nوه‌زیری ته‌ندروستیی ئێران هۆشدارییەکی دا بە دانیشتووانی وڵاته‌كه‌ی »\nبوومەلەرزەیەک بەگوڕی ٥،٣ پلە باشووری یۆنانی ھەژاند\n31 ته‌مموز 2019 ئاژانسی میدیایی تورکمان\t0\nسەرۆکوەزیرانی لوبنان داوا لە واشنتۆن و پاریس دەکات بێنە سەر هێڵ بۆ بەرگرتن لە پێشهاتەکان لەگەڵ ئیسرائیل\n1 ئه‌یلول 2019 ئاژانسی میدیایی تورکمان\t0\n28 شوبات 2019 28 شوبات 2019 تـەبا\t0


نه‌ته‌وه یه‌كگرووه‌كان هه‌ینی (26 ته‌مموز) رایگه‌یاند كه زیاتر له 400,000 كه‌س له باكوری خۆرئاوای سوریا له ماوه‌ی سێ مانگی رابردوودا ئاواره‌بوون، له‌كاتێكدا رژێمی سوریا و هاوپه‌یمانانی به‌رده‌وامن له بۆردومانكردنی ناوچه‌كه، ئاژانسی فرانس پرێس رایگه‌یاند.\nداڤید سوانسن له نوسینگه‌ی نه‌ته‌وه یه‌كگرتووه‌كان بۆ هه‌ماهه‌نگی كاروباری مرۆیی وتی: "زیاتر له 400,000 كه‌س له كۆتاییه‌كانی نیسانه‌وه ئاواره‌بوون."\nئه‌و ناوچه‌یه‌ی له‌ژێر هێرشدایه جێگای نیشته‌جێبوونی نزیكه‌ی سێ ملیۆن كه‌سه و نزیكه‌ی نیوه‌شیان له‌وه‌پێش له به‌شه‌كانی دیكه‌ی وڵاته‌كه‌وه ئاواره‌بوون.\nناوچه‌كه تاڕاده‌یه‌ك ته‌واوی ئیدلیب و چه‌ند به‌شێكی پارێزگاكانی حه‌له‌ب و حه‌ما و لازقییه‌ی دراوسێ ده‌گرێته‌وه.\nنوسینگه‌ی نه‌ته‌وه یه‌كگرتووه‌كان بۆ هه‌ماهه‌نگی كاروباری مرۆیی رایگه‌یاند كه زۆربه‌ی ئاواره‌بوونه‌كه له باشوری ئیدلیب و باكوری حه‌ماوه‌یه، ئه‌و دوو ناوچه‌یه‌ی له هه‌موو شوێنێك سه‌ختتر رووبه‌ڕووی هێرشه‌كان بوونه‌ته‌وه.\nراشیگه‌یاند: "زۆربه‌ی ئه‌وانه‌ی ناوچه‌كه به‌جێده‌هێڵن له نێو پارێزگای ئیدلیب خۆیدا ئاواره ده‌بن، له‌كاتێكدا ژماره‌یه‌كی كه‌متر چوونه‌ته باكوری پارێزگای حه‌له‌ب. تاڕاده‌یه‌ك دوو له‌سه‌ر سێی ئه‌و كه‌سانه‌ی ئاواره‌بوون له‌ده‌ره‌وه‌ی كه‌مپه‌كان ده‌مێننه‌وه."\nناوچه‌كه له‌لایه‌ن هاوپه‌یمانی تووندڕه‌وی ته‌حریر شامه‌وه كۆنترۆڵكراوه.\nبه‌گوێره‌ی روانگه‌ی سوری بۆ مافه‌كانی مرۆڤ، له كۆتاییه‌كانی نیسانه‌وه، زیاتر له 740 مه‌ده‌نی له ناوچه‌كه به‌هۆی بۆردومانی هێرشه ئاسمانییه‌كان و تۆپبارانی رژێمی سوریا و هاوپه‌یمانه‌كانییه‌وه كوژراون.\nنووسینگه‌ی نه‌ته‌وه یه‌كگرتووه‌كان بۆ هه‌ماهه‌نگی كاروباری مرۆیی رایگه‌یاند كه له كۆتاییه‌كانی نیسانه‌وه 39 هێرشی تۆماركردووه كه له دژی ناوه‌نده ته‌ندروستییه‌كان و كارمه‌نده پزیشكییه‌كانی ناوچه‌كه ئه‌نجامدراون.\nراشیگه‌یاند كه لانیكه‌م 50 خوێندنگه له هێرشه ئاسمانییه‌كان و تۆپبارانه‌كاندا زیانیان پێگه‌یشتووه.\nبه‌گوێره‌ی روانگه‌كه، هێرشه ئاسمانییه‌كانی رژێم بازاڕگه‌یه‌كی له شارۆچكه‌ی سه‌راقیبی ئیدلیب بۆردومانكرد و ئه‌مه‌ش دووه‌مین هێرشه بۆ سه‌ر هه‌مان بازاڕ له‌م هه‌فته‌یه‌دا، كه له‌ئه‌نجامدا مه‌ده‌نییه‌ك كوژراو و چه‌ند كه‌سێكی تریش برینداربوون.\nروانگه‌كه رایگه‌یاند كه له هێرشه‌كانی رژێمدا بۆ سه‌ر ناوچه‌كانی دیكه، دوو مه‌ده‌نی كوژران و 20 كه‌سی تریش برینداربوون.\nنه‌ته‌وه یه‌كگرتووه‌كان: زیادبوونی تووندوتیژییه‌كان له ئیدلیبی سوریا نزیكه‌ی 140,000كه‌س ئاواره‌ده‌كات


کتکەسمۆرەی کلک ڕەش - ویکیپیدیا\nکتکەسمۆرەی کلک ڕەش (Cynomys ludovicianus)، کرتێنەرێکە لە خانەوادەی سمۆرەییەکان کە لە دەشتە مەزنەکانی ئەمەریکای باکوور لە سنووری ئەمەریکا و کاناداوە ھەتا سنووری نێوان ئەمەریکا و مێکزیک دەژیەن. ئەم ئاژەڵانە بە پێچەوانەی کتکەسمۆرەکانی دیکە زستانەخەو ناکەن. لە نیوەی زستان دا دەتوانی ئەم جۆرە سمۆرانە لە سەر زەوی ببینیت. ئەو جۆرەی کە دەیگێڕنەوە لە ڕابردوو دا لە ویلایەتی تێگزاس کتکەسمۆرەی کلک ڕەش شاری خۆی ھەبووە لە ناوچەیەک بە ڕووبەری 64000 کیلۆمتری دووجا ژیاون وە ژمارەیان 400 میلیۆن دانە بووە. پێش تێکدانی زاگەیان، ئەم جۆرە کتکەسمۆرە لەوانە زۆرترین جۆر لە ناوەندی ئەمەریکای باکوور بووبێت. ئەم جۆرە یەکێک لەو دوو جۆرە بووە کە لە گۆڤارەکان و یاداشتەکانی گەشتی زانستی لێویس و کلارک دا ناوبراون.\n١ چۆنێتی ڕوواڵەت\n٢ لە دیلی دا\nڕەنگی کتکەسمۆرەی کلک ڕەش بە گشتی قاوەیی مەیلەو زەردە، وە ڕەنگی ژێر زگیان کاڵترە. خاڵێکی ڕەش لە سەر نووکی کلکی ئەوان دایە، وە ھەر لەبەر ئەمەیە کە پێیان دەگوترێت کلک ڕەش. کێشی کتکەسمۆرەی کلک ڕەشی پێگەیشتوو لە نێوان 680 گرام تا 1.361 کیلۆگرام دایە وە ئاساییانە نێرەکان لە مێکان قورسترن. درێژی جەستەیان لە 14 تا 17 ئینچە، و درێژی کلکی ئەوان 3 تا 4 ئینچ دەبێت. ئەم ئاژەڵانە گوێچکەیان بچووکە، بەڵام زۆر تێژبیسن، وە ھەروەھا چاوی ئەوان بچووک و ڕەشە بەڵام تێژبینە.\nلە دیلی داEdit\nBlack-tailed prairie dogs were the most common prairie dog species collected in the wild for sale as exotic pets, until this trade was banned in 2003. Prairie dogs in captivity at the time of the ban are allowed to be possessed under a grandfather clause, but no more may be caught, traded, or sold, and transport is only permitted to and from a veterinarian under proper quarantine procedures. The ban was officially lifted on September 8, 2008.\nکتکەسمۆرەیەکی کلک ڕەش کە تەنھا 6 ھەفتە تەمەنیەتی\nکتکە سمۆرەیەک لە باخچەی ئاژەڵانی نیشتمانی ئەیالەتی کالیفۆرنیای ولایەتیە یەکگرتووەکانی ئەمریکا\n^ Linzey, A. V. & NatureServe (Reichel, J. D., Hammerson, G., Cannings, S. & Wallace, R.) (2008). Cynomys ludovicianus. In: IUCN 2008. IUCN Red List of Threatened Species. Downloaded on 6 January 2009.\n^ "Federal Register: Control of Communicable Diseases; Restrictions on African Rodents, Prairie Dogs, and Certain Other Animals" (PDF). لە ڕەسەن (PDF)ەوە ئەرشیڤ کراوە لە ٢٥ی شوباتی ٢٠١٢. لە ڕێکەوتی ٢٦ی تەممووزی ٢٠٠٩ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\nNowak، R. M. ١٩٩٩. Walker's Mammals of the World، Vol. ٢. Johns Hopkins University Press، London.\nئارشیڤ- وێنە و فیلمەکانی کتکەسمۆرە(Cynomys ludovicianus)\nRetrieved from "https://ckb.wikipedia.org/w/index.php?title=کتکەسمۆرەی_کلک_ڕەش&oldid=628292"\nLast edited on 12 July 2019, at 16:16


راگه‌یاندراو : به‌ڕێوەچوونی پلینۆمی یازده‌هه‌می کۆمیته‌ی ناوه‌ندیی حیزبی دێموکراتی کوردستان 12 / 6 / 2019\nرۆژی ١١ی ژووئه‌نی ٢٠١٩ ی زایینی (به‌رامبه‌ر به ٢١ی جۆزه‌ردانی ١٣٩٨ی هه‌تاوی) یازده‌هه‌مین پلینۆمی کۆمیته‌ی ناوه‌ندیی حیزبی دێموکڕاتی کوردستان به به‌شداریی ئه‌ندامانی ئه‌سڵی و جێگر و راوێژکارانی کۆمیته‌ی ناوه‌ندی و چه‌ند که‌س له که‌سایه‌تی و به‌رپرسانی ئۆرگانه‌کانی حیزب به‌ڕێوه چوو.\nپلینۆم سه‌ره‌تا به راگرتنی ساتێك بێده‌نگی بۆ رێزگرتن له یاد و بیره‌وه‌ریی شه‌هیدانی رێگای رزگاریی کوردستان ده‌ستی پێ کرد. پاشان ده‌ستووری کاری پلینۆم به په‌سند گه‌یشت.\nله به‌شی یه‌که‌می کاره‌کانی پلینۆم‌دا سکرتێری گشتیی حیزب، هاوڕێ مسته‌فا مه‌ولوودی، راپۆرتێکی سیاسیی سه‌باره‌ت به بارودۆخی گشتیی نێونه‌ته‌وه‌یی و ناوچه و ئێران و دووره‌دیمه‌نی خه‌باتی کورد و حیزبی دێموکڕات پێشکه‌ش کرد که دواتر له‌لایه‌ن به‌شدارانی پلینۆمه‌وه به وردی قسه‌ی له‌سه‌ر کرا و پاش ده‌وڵه‌مه‌ندکردنی به روانگه و تێبینییه‌كانیان به په‌سند گه‌یشت.\nله‌و ڕاپۆرته‌دا، پاش ئاماژه به رووداو و ئاڵوگۆڕه سیاسییه‌کانی نێوان دوو پلینۆم، به‌تایبه‌تی له‌پێوه‌ندی له‌گه‌ڵ هه‌ڵچوونی ئه‌م‌دواییانه‌ی نێوان وڵاته یه‌كگرتووه‌كانی ئه‌مریکا و کۆماری ئیسلامیی ئێران، کاریگه‌ریی ئه‌م گرژییانه له‌سه‌ر ئاینده‌ی رێژیم و دۆخی نێوخۆی ئێران و دووره‌دیمه‌نی خه‌باتی کورد و حیزبی دێموکڕات شی کرابوونه‌وه. له‌و باره‌وه وێڕای به به‌رپرسیار زانینی کۆماری ئیسلامی له‌و هه‌ڵچوون و گرژییانه، به وه‌به‌رچاوگرتنی کۆی ئه‌کته‌ره نێوخۆیی و نێونه‌ته‌وه‌ییه‌کانی پێوه‌ندیدار به کێشه‌ی ئێران و جیهانی ده‌ره‌وه، هه‌ردوو ئه‌گه‌ری شه‌ڕ و ئاڵۆزیی زیاتر له‌لایه‌ک و هه‌وڵدان بۆ دیالۆگ و سازانێکی سه‌رله‌نوێ له‌لایه‌کی دیکه‌وه، وه‌کیه‌ک هه‌ڵسه‌نگێندرابوون.\nهه‌رله‌وکاته‌دا به‌ڵام ره‌هه‌ندی به‌رجه‌سته‌تر له راپۆرته سیاسییه‌که‌دا بریتی بوو له ئاوڕدانه‌وه له فاکته‌ری خه‌ڵك و پۆتانسیه‌لی گۆڕانخوازانه له‌نێو کۆمه‌ڵگای ئێران به‌تایبه‌تی له‌و ناوچانه‌ی سه‌ر به نه‌ته‌وه زوڵملێکراوه‌کانن. لێره‌دا له‌گه‌ڵ سه‌رنجدان به نیشتنه‌وه‌یه‌كی کاتی و رواڵه‌تییانه‌ی ناڕه‌زایه‌تییه‌کان، توانای هه‌رده‌م روو له‌زیادبوونی خه‌ڵک بۆ دروستکردنی زۆرترین فشار بۆ سه‌ر رێژیم و له‌پێناو کۆتایی هێنان به دیکتاتۆڕی له ئێران‌دا قامکی له‌سه‌ر داندرابوو.\nله کۆی ئه‌م باسه، به باوه‌ڕی پلینۆمی کۆمیته‌ی ناوه‌ندی له‌گه‌ڵ ئه‌وه که فاکته‌ری نێونه‌ته‌وه‌یی له جیهانی ئه‌مڕۆدا به‌تایبه‌تی بۆ یه‌كلابوونه‌وه‌ی کێشه و ململانێکانی پێوه‌ندیدار به ئێران و رۆژهه‌ڵاتی نێوه‌ڕاست یه‌کجار گرینگه و پێویسته وه‌ک ده‌رفه‌تێک له خه‌بات به‌دژی کۆماری ئیسلامی‌دا که‌ڵكی دروستی لێ وه‌ربگیرێ، به‌ڵام ئه‌وه‌ی هێزه‌كانی نه‌یاری کۆماری ئیسلامی به‌تایبه‌تی ئۆپۆزیسیۆنی کوردی رۆژهه‌ڵات پێویسته زۆرترین سه‌رنجی بده‌نێ و کاری زیاتری له‌سه‌ر بکه‌ن به‌هێزکردنی فاکته‌ری بزوتنه‌وه‌ی گۆڕانخوازانه‌ی خه‌ڵک و ئۆپۆزیسیۆنی رێژیمه. ئه‌و بزوتنه‌وه‌یه‌ش له کوردستان پێویسته هه‌رچی یه‌كگرتووانه‌تر بجوڵێته‌وه و چه‌ند گوتاری و چه‌ند ئاقاری وه‌لابنێ. بۆ ئه‌مه‌ش بزوتنه‌وه‌ی سیاسیی کوردستان پێویسته به‌ستێنی شۆڕشگێڕی و به‌ستێنی جه‌ماوه‌ری لێک گرێ بدا و وێڕای هه‌بوونی قابلییه‌تی خۆگونجاندن بۆ که‌ڵكوه‌رگرتن له ده‌رفه‌تی راسته‌قینه‌ی ئاڵوگۆڕی سیاسی، له‌سه‌ر خه‌باتی شێلگیرانه بۆ پاشه‌کشه به کۆماری ئیسلامی له به‌رامبه‌ر خواستی نه‌ته‌وه‌یی کورد له رۆژهه‌ڵات و باوه‌ڕ به زه‌رووره‌تی کۆتایی‌هێنان به دیکتاتۆڕی له ئێراندا سوور بێ.\nله‌به‌ر رووناکایی ئه‌م خوێندنه‌وه‌یه، کۆمیته‌ی ناوه‌ندی ده‌فته‌ری سیاسیی راسپارد هه‌تا مێکانیزمێک بۆ داڕشتنی به‌رنامه‌یه‌کی وڵامده‌ری کار و تێکۆشان چ وه‌ک حیزبی دێموکڕاتی کوردستان و چ بۆ خستنه‌ڕوو له چوارچێوه‌ی ناوه‌ندی هاوکاریی حیزبه‌کانی کوردستانی ئێراندا دابڕێژێ، به‌رنامه‌یه‌ک که هه‌موو ئه‌گه‌ر و سێناریۆکان له‌به‌رچاو بگرێ و بۆ هه‌موو حاڵه‌ته‌کان کارایی به‌هێزکردنی فاکته‌ری کوردی رۆژهه‌ڵاتی هه‌بێ.\nله بڕگه‌ی دووه‌می کاره‌کانی یازده‌هه‌مین پلینۆمی کۆمیته‌ی ناوه‌ندی‌دا کۆمیته‌ی ئاماده‌کاری کۆنگره‌ی حه‌ڤده‌هه‌می حیزب راپۆرتی دوایین کار و هه‌نگاوه‌کانی له‌پێناو به‌ڕێوه‌بردنی سه‌رکه‌وتووانه و له کاتی گونجاوی کۆنگره‌دا دایه‌وه به پلینۆم و پاش هێندێک باس و گفتگۆ کۆمیته‌ی ئاماده‌کار و ده‌فته‌ری سیاسیی بۆ جێبه‌جێکردنی باقیی کاره‌کان له‌و پێوه‌ندییه‌دا ئه‌رکدار کران.\nدوایین بڕگه‌ی باس و بڕیاره‌کانی پلینۆم بریتی بوو له ئاوڕدانه‌وه له کار و تێکۆشانی چه‌ند مانگی رابردوو و دیتنی خاڵه به‌هێز و لاوازه‌کانی کارکردی ئۆرگانیزمی حیزب له‌و ماوه‌یه‌دا. له‌و باره‌یه‌شه‌وه پلینۆم رێنوێنی و راسپارده‌ی پێویستی دایه ده‌فته‌ری سیاسی و سه‌ره‌نجام پلینۆم به متمانه به ئاینده‌ی روون بۆ خه‌باتی کورد و حیزبی دێموکڕات کۆتایی به کاره‌کانی خۆی هێنا.\n١٢ی ژووئه‌نی ٢٠١٩ (٢٢ی جۆزه‌ردانی ١٣٩٨)